Ove godine februar ima pet ponedeljaka\nSledeći put ovakav kalendar očekuje nas za 28 godina\nFebruar ove godine ima 29 dana, a počinje i završava se u ponedeljak. To znači da će u ovoj prestupnoj godini imati čak pet ponedeljaka. Poslednji put ovakav kalendar, sa istim danima i datumima u godini bio je 1988, a sledeći put sve će biti isto tek za 28 godina - 2044.\nOvoliko ponedeljaka u februaru, za sujeverne i one koji strepe od "baksuznih", prestupnih godina, možda ima neku simboliku. Za astronome i astrofizičare, međutim, to je stvar kalendara i "čista" matematika.\nU isti dan uvek padaju prvi, osmi, petnaesti, dvadeset drugi i dvadeset deveti dan u mesecu ,kaže Aleksandar Otašević, astrofizičar Astronomskog društva "Ruđer Bošković" u Beogradu.\nTo je jednostavna matematička pravilnost, jer nedelja ima sedam dana. Ove godina je prestupna, februar ima 29 dana, i pošto je prvi u ponedeljak onda je neminovno da tog dana bude i 29.\nPrelistavanje starih kalendara pokazuje da su u proteklih 100 godina, prestupne godine i februar sa pet ponedeljaka bili 1916, 1932, 1960. i 1988. godine. U narednih sto godina, isti kalendar biće 2044, 2072. i 2112. godine. Na prvi pogled čini se da se ovakav kalendar ponavlja na 28 godina, ali uvid u kalendare pokazuje da između njih može da prođe i "samo" 11 ili, najviše 40 godina.\nKalendarska statistika, inače, pokazuje da 29. februar, u intervalu od 400 godina, najčešće pada u ponedeljak ili u sredu čak po 15 puta. Petkom ili subotom po 14 puta, a nedeljom, utorkom ili četvrtkom po 13 puta.


Upravljanje vozilom bez dozvole • Advokat Popović\nStatistički podaci ukazuju da je u poslednje vreme, na putevima u Srbiji povećan broj vozača koji upravljaju vozilom bez posedovanja vozačke dozvole. Takođe, povećava se i broj onih koji upravljaju vozilom za vreme trajanja zaštitne mere zabrane upravljanja motornim vozilom.\nUpravljanje vozilom bez dozvole predstavlja jedan od težih prekršaja u saobraćaju. Shodno navedenom, od izuzetne je važnosti da svaki vozač postupa savesno, budući da bi se na pomenuti način, u velikoj meri sprečilo izvršenje prekršaja kao i kažnjavanje za iste.\nNaime, pre upoznavanja sa odredbama Zakona o bezbednosti saobraćaja na putevima, kojim je regulisano kažnjavanje za prekršaj izazvan upravljanjem vozilom bez dozvole, važno je da znate da ukoliko Vam se stavlja na teret da ste izvršili pomenuti prekršaj i protiv Vas se vodi sudski postupak, to ne znači da ste automatski krivi i da morate da budete kažnjeni. Uz dobrog branioca i stručno pruženu odbranu koju Vam nudi naša advokatska kancelarija možete se odbraniti na sudu i možete biti oslobođeni kazne.\nZakonom je propisano da motornim vozilom može upravljati isključivo vozač koji ispunjava propisane uslove i koji ima vozačku dozvolu za upravljanje vozilom one kategorije kojom upravlja.\nPored navedenog, važno je istaći da vozač ne sme upravljati vozilom u saobraćaju na putu kada mu je odlukom nadležnog organa izrečena mera zaštite ili mera bezbednosti koja se ogleda u zabrani upravljanja motornim vozilom. Takođe, zabranjeno je i upravljanje vozilom za vreme trajanja isključenja vozila iz saobraćaja.\nDakle, za sve gore pomenute prekršaje Zakon o bezbednosti saobraćaja na putevima predviđa visoke kazne u vidu kazne zatvora u trajanju od najmanje 15 dana ili novčanu kaznu u iznosu od 100.000 do 120.000 dinara. Takođe, vozaču će biti izrečena i mera zaštite zabrana upravljanja motornim vozilom od najmanje 8 meseci kao i 14 kaznenih poena.


Koji inovacioni domeni u Srbiji imaju najveći potencijal za rast?\nCentar za tehnološko preduzetništvo i inovacije, (ICT Hub), Centar za istraživanje javnih politika (CENTAR) i WM Equity Partners (WMEP) započeli su rad na projektu „Srbija Inovira“. Podsticanje održivog inovativnog razvoja i ohrabrivanje lidera u ovom domenu da bliže sarađuju i zajedno inoviraju ideja je vodilja ovog projekta. Saradnja tradicionalnih kompanija, malih i srednjih preduzeća (MSP), startapova, akademskiih i istraživačkih institucija treba da omogući ubrzani rast u nekim od najperspektivnijih industrija u Srbiji i utiče na jačanje privrede zemlje, njene konkurentnosti i izvoznih potencijala.\nUloga CENTRA je da kroz seriju istraživačkih postupaka omogući prepoznavanje najperspektivnijih domena za inovacije u Srbiji i tako omogući formiranje superklastera u datoj oblasti, kao efikasne platforme za promovisanje i podsticanje inovativnog razvoja, kreiranja okruženja za podsticanje inovacija i pružanja adekvatne institucionalne podrške i finansiranja.\nSuperklaster bi trebalo da pojača saradnju među ključnim zainteresovanim stranama u odabranim domenima i tako dovede do ekspanzije inovativnih vrednosnih lanaca u svakom od njih. Na projektu će se raditi na stvaranju sistemskih promena, uvođenju nove, sofisticirane proizvodnje u kreiranju inovativnih proizvoda što treba da postane izvor konkurentske prednosti Srbije na međunarodnom tržištu.\nKroz ključna partnerstva sa investicionim grupama i formiranjem venture capital fonda, na čemu će raditi WM Equity Partners, stvoriće se izvor za eksterno finansiranje pojedinačnih projekata koji će se osmisliti u superklasterima, te će na taj način inovativne kompanije dobiti dalji pristup izvorima finansiranja.\nU ovom obimnom istraživačkom poduhvatu CENTAR će sarađivati sa Centrom za visoke ekonomske studije (CEVES) koji će analizirati sadašnju ekonomsku poziciju Srbije na regionalnom i međunarodnom planu u domenu inovacija.\nOvaj projekat je pomogao USAID\nUloga CENTRA je da kroz seriju istraživačkih postupaka omogući prepoznavanje najperspektivnijih domena za inovacije u Srbiji i tako omogući formiranje superklastera u datoj oblasti, kao efikasne platforme za promovisanje i podsticanje inovativnog razvoja, kreiranja okruženja za podsticanje inovacija i pružanja adekvatne instit...


Tanasković: Nastavlja se progon funkcionera Dveri – Двери\nNa vanrednoj konferenciji za medije u Čačku šef odborničke grupe Dveri Aleksandar Tanasković govorio je o nastavku političkog progona funkcionera Dveri od strane tužilaštva, sudova, policije, pa čak i ljudi iz kriminalne sredine po nalogu vrha SNS.\n„Mi smatramo da su svi funkcioneri Dveri na slobodnoj listi za lov i odstrel od strane prethodno navedenih institucija i da vlast ne čini ništa da se to spreči. Protiv nekoliko funkcionera vode se procesi, naše kancelarije su na više mesta napadane, a vlast na to ne reaguje“, kazao je Tanasković.\nOn je takođe ukazao na to da su mnogi mislili da preteruje kada je optužio vlast da vodi političko suđenje protiv njega u Čačku, ali on je naveo niz činjenica koje govore u prilog tome.\n„Činjenica je da su prvobitnu optužnicu morali da koriguju na sugestiju suda. Takođe činjenica je da se događaj za koji mi se sudilo ne može okarakterisati kao nasilničko ponašanje u smislu zakonskih odredbi. I činjenica je da je Ivana Kostić (aktuelni javni tužilac u Čačku) imenovana na tu funkciju tek nakon što je podigla optužnicu protiv mene, a da je gospodin Vladan Filipović, sudija postupajući, dobio unapređenje kada je brzo i ekspresno završio presudu“, rekao je Tanasković.\nTanasković je ukazao na to da je sada na redu novo političko suđenje protiv njega, jer su Aleksandar Maksimović i Igor Trifunović navodno oštećeni, jer je on na sednici 11. jula 2018. godine poslao poljubac Igoru Trifunoviću, što i sam tvrdi da je tačno, ali su slagali da je pretio i to niko nije video osim njih samih.\nZbog svega navedenog Tanasković je optužen za teže remećenje javnog reda i mira i ugrožavanje spokojstva građana, iako je sednica bila kasno uveče i nije bilo kamera, već samo po neki odbornik. On je podsetio da je zamenik javnog tužioca u Čačku Jelena Ćurčić supruga čoveka uhapšenog u akciji protiv automafije i da ima sumnju i saznanja iz druge ruke da ona ima dogovor da u zamenu za pokretanje ovog postupka puste na slobodu njenog supruga.\nAleksandar TanaskovićČačakLokalne vesti


Sutra je svetski dan borbe protiv trgovine ljudima | I ♥ KIKINDA\nNaslovna Vesti Društvo Sutra je svetski dan borbe protiv trgovine ljudima\nSutra je svetski dan borbe protiv trgovine ljudima\nPovodom obeležavanja Svetskog dana borbe protiv trgovine ljudima po prvi put 30. jula, Kancelarija Ujedinjenih nacija za borbu protiv droge i kriminala (UNODC) osmislila je akciju kojom nastoji da ohrabri ljude širom sveta da izraze svoju solidarnost sa milionima žrtava trgovine ljudima.\nNa “Kikindskoj plaži” volonteri Crvenog krsta Kikinda održaće radionice za najmlađe od 10 do 12 sati i od 17 do 19 sati. Nakon toga, u 19 sati počinje informativna radionica za nešto starije, u okviru koje ćete imati priliku da se upoznate sa fenomenom trgovine ljudima i da čujete neke od priča iz realnog života na ovu temu. U 20 sati sledi projekcija filma na temu trgovine ljudima.\n– Na gradskom trgu biće postavljen punkt pored kojeg će stajati volonteri Crvenog krsta, čiji će zadatak biti da fotografišu sve prolaznike koji žele da se fotografišu pokazujući rukama znak srca, što je međunarodno priznat znak ljubavi, brige, prijateljstva i simbol koji pruža nadu milionima žrtava trgovine ljudima. Sve fotograije biće podeljene na društvenoj mreži fb uz hashtag #igivehope. Dođite kako bismo pokazali da je Kikinda grad solidaran u podršci žrtvama trgovine ljudima i kako bismo napravili jedno veliko #igivehope srce.\nRazmere problema trgovine ljudima i njegov uticaj na život i zdravje ljudi dovele su do aktivnog uključivanja Crvenog krsta Srbije u nastojanje da se spreči i olakša ljudska patnja a samo zajedničkom i sveobuhvatnom, kontinuiranom aktivnošću svih institucija i društveno odgovornih organizacija može se stati na put ovom ozbiljnom problemu.\nFoto: facebook / Crveni krst Kikinda\nPrethodni tekstNovo sanitetsko vozilo za hitnu pomoć!\nSledeći tekstSaobraćajna nesreća kod Bašaida\nLEPE VESTI: 13 novorođenih beba u protekloj nedelji od toga dva...


Vulin: Dok je Vučić predsednik, a ja ministar, nećemo u NATO – Južnobanatske Vesti\nVulin: Dok je Vučić predsednik, a ja ministar, nećemo u NATO\nMinistar odbrane Aleksandar Vulin sastao se u subotu sa ministrom odbrane Ruske Federacije Sergejem Šojguom na poligonu Alabino kod Moskve, gde na poziv ruskog kolege prisustvuje završnici i svečanom zatvaranju ovogodišnjih „Međunarodnih vojnih igara“, saopštilo je Ministarstvo odbrane Srbije.\n„Šojgu iskreno voli Srbiju i naš je prijatelj. Iskoristio sam priliku da mu se još jednom zahvalim na principijelnoj poziciji Ruske Federacije kada je u pitanju odnos prema Kosovu i Metohiji i da ga zamolim da se nadalje nastavi sa takvom politikom. Preneo sam i lične pozdrave Aleksandra Vučića, kao i poziv njegovom kolegi Putinu da prisustvuje obeležavanju stogodišnjice proboja Solunskog fronta. Pozvao sam i Šojgua da prisustvuje godišnjici oslobođenja Beograda 20. Oktobra“, rekao je Vulin.\nNa sastanku je potvrđena važnost opremanja Vojske Srbije novim sredstvima, pre svega borbenim avionima, tenkovima i borbenim vozilima, radi realizacije i unapređenja procesa obuke i jačanja njenih operativnih sposobnosti u suočavanju sa brojnim izazovima i pretnjama sve nestabilnijeg sveta.\nVulin je istakao da avioni MiG iz Ruske Federacije stižu po planu. Sve administrativne procedure su urađene i ruska i srpska strana su ispunile šta je dogovoreno, preostaju tehničke procedure. On je rekao da se nada da će avioni stići do kraja godine, a posle toga i tehnika, koja će pripasti našoj Kopnenoj vojsci.\n„Dok je Vučić predsednik Srbije i ja ministar odbrane, Srbija neće biti član NATO i neće biti član ni jednog vojnog saveza, baš kao što nikada neće uvesti sankcije Ruskoj Federaciji. Srbija se izborila za svoje pravo da odlučuje o svojim prijateljima, da odlučuje da sama bira svoj politički i vojni put, i tako će i nastaviti. Naš put, kada je reč o EU savršeno je jasan i ja sam to rekao, ali kada je vojno određenje u pitanju, ostajemo neutralni“, izjavio je Vulin.\nVulin i Šojgu razgovarali su i o daljem unapređenju bilateralne vojne saradnje.\nSastanku su prisustvovali i v.d. pomoćnika ministra za politiku odbrane Milan Mojsilović, v.d. pomoćnika ministra odbrane za materijalne resurse Nenad Miloradović, komandant Kopnene vojske Vojske Srbije general potpukovnik Milosav Simović i izaslanik odbrane Republike Srbije u Moskvi pukovnik Budimir Gajić, navedeno je u saopštenju Ministarstva odbrane.\nIranski parlament odobrio dodatna sredstva za balistički program\nUhapšen vozač automobila koji je oborio motociklistu


RTS :: SAT: Kako prepoznati vraćenu kilometražu?\nRTS 1 SAT: Kako prepoznati vraćenu kilometražu?\nnedelja, 16. sep 2018, 14:30\nSAT: Kako prepoznati vraćenu kilometražu?\nEmisija SAT se ove nedelje bavi temom koja je uglavnom javna tajna. Svi znaju da postoje ljudi koji imaju način da kilometražu na polovnjaku vrate i time praktično podmlade automobil. To je ujedno i najveća boljka za sve kupce, jer nikada nisu sigurni šta kupuju.\nZato će u današnjoj emisiji dobiti savete kako da prepoznaju da li je kilometraža vraćena, videće kako se uvoznici i zvanični servisi bore protiv toga, a emisija SAT prvi put javno otkriva i kako se to radi.\nEkskluzivno pokazuju i detaljan test novog Pežoovog modela "508" koji zvanično još nije ušao u salone, a ljubitelji biciklizma će sigurno uživati u novim rutama koje će videti.\nRepriza emisije je nedeljom u 01.50 časova na Prvom programu.


Evo šta je tajna uspeha Mege - MaxBet Sport\nEvo šta je tajna uspeha Mege\nKošarkaši kluba iz Sremske Mitrovice osim što su najmlađa ekipa, istovremeno su i najprijatnije iznenađenje ove sezone u najkvalitetnijem klupskom šampionatu na ovim prostorima\nKošarkaši Mege Bemaks su najmlađa ekipa u ABA ligi, najkvalitetnijem sportskom takmičenju na ovim prostorima, sa prosekom godina 21,1. Predvodi ih Aleksandar Langović sa 17 godina, a najstariji Branislav Ratkovica ima 33. Zanimljiv podatak da je iza njega Stefan Fundić sa 24 godina, a svi ostali imaju mnogo manje.\nEkipa je već duži vremenski period prepoznatljiva po dresovima, koje su pink-plave boje, i po tome su postali izuzetno popularni, ne samo u regionu, već se o tome priča i u svetskim okvirima.\nIpak, Mega nije samo u centru pažnje po specifičnim dresovima, već ove sezone postižu odlične rezultate u jedinom košarkaškom takmičenju na ovim prostorima koje obezbeđuje evroligašku ulaznicu, iako u timu dominiraju takoreći tinejdžeri. Velike zasluge za dobre igre pripadaju Dejanu Milojeviću, treneru kluba iz Sremske Mitrovice.\n– Ove sezone smo ranije od svih započeli pripreme za novu sezonu zbog utakmice protiv Kentakija na Bahamima, a potom i protiv Mičigena u Španiji. Dobro smo radili na pripremama, napredovali kroz utakmice, a onda je počela i ABA liga gde smo vezali 5 pobeda na startu. Imamo mladu i veoma talentovanu ekipu koja fizički može da odigra svih 40 minuta na visokom nivou. Dobili smo najveći deo mečeva sa neizvesnom završnicom i to je jako pozitivno uticalo na samopouzdanje tima, a samim tim i na rezultat – kazao je Milojević.\nTrener Milojević ističe da sa velikim elanom radi svoj posao i da mu u tome dosta pomaže stručni štab, ali i igrači.\n– Morate da budete srećni u svom poslu, a ja uživam radeći u Megi. Imamo odlične uslove, svi u klubu funkcionišemo kao tim. Igrači mogu da se u potpunosti posvete treningu i napredovanju, a meni je taj rad sa njima olakšan uz sjajne saradnike, one koje imam sad u klubu (Vule Avdalović, Veselin Petrović, Bojan Ljubojević, Marko Sekulić, Goran Čakić). Tokom godina svi mi učimo i radimo na sebi i posebno sam zadovoljan što igrači iz Mege odlaze kao bolji i kvalitetniji nego što su bili pre dolaska u klub. Mladi igrači to posebno prepoznaju i to je razlog zašto velika većina njih želi da dođe u Megu – poručio je Milojević.\nTrener Mege smatra da je ABA liga neophodna na ovim prostorima i da je ove sezone izuzetno kvalitetno takmičenje.\n– ABA liga je apsolutno neophodna na ovim prostorima. Jednostavno, zbog nedostatka novca i uslova ne može da se napravi kvalitetna domaća liga sa 10-ak i više dobrih timova. Mislim da je ovaj sistem i redosled (ABA 1, pa onda ABA 2 i nacionalna prvenstva) u osnovi dobar, jer je tako na pravi način raspoređen kvalitet. Ove godine je posebno kvalitetna liga, mnoga jaka imena su došla u takmičenje i vrlo je moguće na kraju da će biti možda 2-3 pobede razlike između poslednjeg na tabeli i ekipe iz gornjeg dela – zaključio je Milojević\nAmerikanac napušta Cedevitu


Neko je preuzeo strim sa saslušanja Novaka Đokovića i pustio pornić\n“Čula se glasna tehno muzika, kikotanje, uzvici i neko ko u krug ponavlja 'Nole' glasom punim bola.”\nNovak. Foto: Flickr\nZbog Novaka Đokovića Australija je već danima u centru pažnje medijske javnosti u čitavom svetu. Njegova žalba na poništavanje vize za boravak u ovoj državi se u ponedeljak našla pred sudom, međutim, čak ni ova formalno utvrđena procedura nije prošla bez nepredviđenih obrta.\nNaime, neko je preuzeo internet linkove strima sa saslušanja ovog tenisera i pustio glasnu muziku i porniće, kako prenosi Reuters.\nOvo saslušanje održavalo se virtuelno, kroz audio-vizuelni link kome je trebalo da pristupe sudije i advokati uključeni u ovaj slučaj - i naravno, sam Novak Đoković. Ipak, kada su novinari nekoliko minuta pred početak saslušanja pokušali da pritupe ovom linku na platformi Microsoft Teams, shvatili su da je link istekao, i da sada, umesto ka prenosu saslušanja vodi do stranice na kojoj se prikazuje pornografski sadržaj.\nIako je postojao javni prenos saslušanja, link je i dalje radio, uprkos tome što je bio deljen po društvenim mrežama tokom dana koji su prethodili saslušanju. Australijska novinarka Sera Dankert kaže da je ovaj link zamenjen jer su se ljudi uključivali i ometali saslušanje, a sudija nije uspeo da ugasi njihove mikrofone.\n“Čula se glasna tehno muzika, kikotanje, uzvici i neko ko u krug ponavlja 'Nole' glasom punim bola”, priča Sera. Zbog toga je napravljen novi link za saslušanje koje je trebalo da se održi u 10 ujutru po lokalnom vremenu, ali vebsajt ka kome je vodio ovaj link pao je usled velikog broja poseta.\nMeđutim, ni tu nije bio kraj komplikacijama. Neko se uključio u ovaj strim, ali nije isključio mikrofon, te je sudija Keli morao da zamoli da svi oni koji nisu uključeni u slučaj ugase svoje mikrofone.\nPortparol ovog suda rekao je za Reuters da je pažnja javnosti na globalnom nivou kao rezultat imala to da su nastali “problemi sa striming servisima koje obezbeđuje treće lice”, kao i da se ovaj sud odlučio na korak koji retko čini, a to je da se objavi pun transkript ovog saslušanja kako bi se “osigurao pristup otvorenoj pravdi”.\nNakon što je prošlo nekoliko sati suđenja, postavljen je treći link - ka kanalu suda na platformi YouTube - u trenutku kada je počela pauza za ručak koja je kasnila.\nPodsetimo, nakon gotovo tri sata saslušanja, u 17.12 po lokalnom vremenu, Đokoviću je presuđeno da slobodno sme da uđe u ovu državu.


Putin kaže Rusija prednjači u svetu sa hipersoničnim oružjem – NovostiDana.rs\nPutin kaže Rusija prednjači u svetu sa hipersoničnim oružjem\nRuski predsednik Vladimir Putin rekao je danas da je Rusija jedina zemlja na svetu koja ima hipersonično oružje.\nU obraćanju na sastanku sa vojnim vrhom Putin je rekao da prvi put u istoriji Rusija ima prednost u projektovanju nove klase oružja za razliku od prošlosti kada je sustizala SAD.\nOn je rekao da je prvi hipersonični raketni sistem Avangard spreman da počne da se koristi ovog meseca dok su hipersonične rakete Kinžal koje se lansiraju iz vazduha već ušle u upotrebu.\nRuski predsednik prvi put je pomenuo oružje Avangard i Kinžal medju drugim perspektivnim oružanim sistemima u obraćanju naciji u martu 2018. godine.\nPutin je tada rekao da Avangard ima interkontinentalni domet i da raketa može da leti 20 puta brže od brzine zvuka. On je rekao da će njegova sposobnost za nagle oštre manevre tokom leta ka cilju obesmisliti raketnu odbranu.\nU svom obraćanju danas Putin je rekao da je Avangard oružje budućnosti, sposobno da prodre postojeće i buduće sisteme za raketnu odbranu.\nKinžal koji nose lovci Mig 31 ušao je u službu ruskih vazduhoplovnih snaga. Putin je rekao da ta raketa leti 10 puta brže od brzine zvuka, ima domet od preko 2.000 kilometara i da može da nosi nuklearnu ili konvencionalnu bojevu glavu. Vojska je saopštila da ona može da pogodi ciljeve na kopnu kao i ratne brodove.\nSAD i druge zemlje takodje su radili na projektovanju hipersoničnog oružja ali ono još nije počelo da se koristi, navodi agencija AP.


Lalatović: "Ispisali smo istoriju Radničkog" - Sportske.net\nLalatović: "Ispisali smo istoriju Radničkog"\nFudbaleri Radničkog iz Niša su današnjom pobedom protiv Radnika ispisali istoriju kluba, pošto su ostvarili najbolji start u prvih devet kola domaćeg šampionata, a trener Nenad Lalatović je istakao da ga raduje što je deo toga.\nSL - Nišlije u ozbiljnom zaletu, ispisali istoriju, Milojević probudio VojvodinuLalatović: "Došlo je vreme da pobedim u Surdulici"Super liga se nastavlja, zna se šta će jedino ostati u sećanjuLalatović rešio goruće pitanje, bivši fudbaler Zvezde pojačao Radnički!Poruka iz Niša, Radnički bolji od Partizana i to će uskoro i da pokaže?\n"Čestitao bih i jednoj i drugoj ekipi na prikazanoj igri. Mislim da je bila lepa utakmica, agresivna, ne možda sa puno stopostotnih šansi, ali se videlo da je to derbi juga Srbije koju je na našu sreću pripao mojoj ekipi", rekao je Lalatović novinarima u Surdulici.\nFudbaleri Radničkog pobedili su posle preokreta Radnik u Surdulici sa 2:1, u utakmici devetog kola Super lige Srbije. Ekipi sa Čaira je ovo šesta pobeda i druga je na tabeli sa 20 bodova.\n"Kad sam dolazio u Radnički nisam prihvaćen na nabolji način, ali eto, Radnički je sa mnom kao trenerom uspeo da napravi najbolji rezultat u istoriji ovog kluba u prvih devet kola i mene raduje što sam na neki način postao deo te istorije", rekao je Lalatović.\n"Ali, zasluge za to ne idu na moj račun, nego na račun igrača", istakao je trener Radničkog.\nLalatović je na konferenciji za novinare preneo i ono što su mu rekli igrači posle meča.\n"Oni ovu pobedu posvećuju gazdi kluba Ivici Tončevu koji je mnogo toga uradio za Radnički od kad je došao. Za njega je ovo bila specifična utakmica iz mnogo razloga i mi smo je pobedili i ovu pobedu posvećujemo njemu", rekao je Lalatović.\nGovoreći o samom meču, Lalatović je naveo da je prvo poluvreme bilo izjednačeno i da je najpravednije bilo da se na odmor ode nerešenim rezultatom.\n"Primili taj šok gol u poslednjoj sekundi iz auta, ali vratili smo se u drugom poluvremenu. Napravili smo dobre izmene i one su donele preokret", rekao je Lalatović.\nTrener Radnika Milan Milanović složio se sa Lalatovićem, rekavši da je utakmica bila "živa i borbena".\n"Odigrali smo odličnih 60 minuta... Kolega spominje svoje izmene, mi smo, nažalost, imali dve prinudne izmene i tu smo izgleda izgubili utakmicu", rekao je Milanović.\nRadnik je na 14. poziciji sa sedam osvojenih bodova.\nPartizan je Flori ''spakovao'' 10 KOMADA, šta da očekujemo od Radničkog?\nSkraćeni spiskovi, ovo su potencijalni rivali Čuke i Radničkog! Nišlije mogu u Crnu Goru!\nRadnički - Lalatović ne odustaje, Partizanova deca stižu kao na traci!


Izložba umetnika LUNA u opštini Pantelej - juGmedia\nNIŠ – Gradska opština Pantelej organizovaće u drugoj polovini novembra izložbu slika i vajarskih dela čiji su autori članovi Udruženja likovnih umetnika grada Niša (LUNA), izjavio je za Jugmediu većnik ove opštine Miljan Hadžović.\nPrema njegovim rečima izložba će biti organizovana u Skupštinskoj sali, a posetioci će moći da pogledaju 43 slike i tri vajarska dela.\n„Direktore sedam osnovnih škola na području naše opštine obavestili smo o organizovanju izložbe i oni će pozvati učenike da je u što većem broju posete. Cilj nam je da umetnost približimo djacima i da kod njih probudimo želju da se bave slikanjem ili vajanjem“, istakao je Hadžović.\nOn je kazao da će se medju autorima čija će dela biti izložena u Skupštinskoj sali naći i slikarka Anica Savić koja je stanovnik opštine Pantelej.\n„Opština ima dugogodišnju saradnju sa njom i već je pomogla da izložbe njenih slika budu organizovane. Saradja će biti nastavljena i ona je, s obzirom da piše pesme, izrazila želju da uskoro pokloni svoju knjigu pesama „Neobično putovanje“ školskim bibliotekama na području opštine Pantelej“, rekao je Hadžović.\nOn je podsetio da Gradska opština Pantelej ima odličnu saradnju i sa manjinskim grupama i podržava njihove kulturne manifestacije.\n„Opština je ove godine pomogla Romskom udruženju iz Kamenice da organizuje svoje manifestacije, a pomogla je i organizacije Dana izvorne muzike. Ova manifestacija održana u oktobru omogućila je da Romi, Vlasi, Slovaci, Makedonci i Bugari predstave svoju tradicionalnu muziku i narodne nošnje“, izjavio je Hadžović.\nOn je podsetio da opština Pantelej već po tradiciji pomaže meštanima da obeleže Svetog Trifuna, takodje učestvuje u organizaciji medjunarodnog festivala stripa „Nifest“, Medjunarodne kolonije crtanog filma za decu, muzičkog festivala „Bekstvo u prirodu“, festivala folklonrnih ansambala „Nadigravanje“ i Pantelejskih dana, manifestacije u čast Krsne slave i Dana gradske opštine Pantelej.


Đinović je ispričao da se sa poslovanjem “Jovanjice” upoznao pre nekoliko godina na Sajmu, pošto su se obe firme bavile organskom proizvodnjom, ali i da je okrivljenog Koluviju upoznao dve godine kasnije, kada je i otpočela poslovna saradnja.\nSvedok i direktor “Superiora” istakao je i da mu je Koluvija predložio da njihova firma, koja inače poseduje laboratoriju za kulturu tkiva i kvalifikovane stručnjake, započne proizvodnju industrijske konoplje za potrebe stranog kupca. Kako je istakao, po tom poslovnom planu, proizvodnja biljaka bi bila započeta u “Superioru”, a potom bi se prodavala “Jovanjici”, gde bi se umnožavala. Nakon toga, ona bi se preko “Superiora” izvozila u Makedoniju.\nKoluvijin plan je bio i da se biljke izvoze preko “Superiora” jer “Jovanjica” nije mogla da dobije neophodne dozvole od Ministarstva poljoprivrede zbog “peha” sa izvozom kivija iz Grčke u Rusiju, odnosno, jer nije imao zasade kivija na Fruškoj Gori, kako je to tada prikazao ministarstvu.\n“Svedok je naveo da nema nikakve veze sa opojnom drogom, da mu je poznato da je THC eterično ulje koje sadrži indijska konoplja i da mu je poznato koliko je po našem zakonodavstvu dozvoljen procenat THC, kao i da nikada nije video i ne zna razliku između psihoaktivne i industrijske konoplje. Istakao je da mu nije poznato da li su instalirane mašine i oprema za sušenje i pakovanje opojne droge u “Jovanjici””, navodi se u optužnici u koju je portal Nova.rs imao uvid.\nĐinović je ispričao da su u pravi poslovni odnos s “Jovanjicom” ušli početkom 2019. godine i da je ideja da se bave uzgojem kanabisa potekla upravo od Predraga Koluvije, ali i advokata Ognjena Zindovića.\n“Svedok je ispričao i da u njihovim laboratorijama nije postojala mogućnost detektovanja THC i da je on mislio da će MUP dolaziti i uzimati uzorke i ispitivati prisustvo THC. On je naveo da u svojoj selekcionoj bazi nisu imali ni jednu sortu konoplje, odnosno početni materijal. Seme sorte “Fedora” kupili su od “Jovanjice”, dok su seme “Monoika” kupili iz firme iz Sremskih Karlovaca. Iako su nabavili dve vrste semena konoplje, radili su kloniranje jer seme može biti različito po habitusu, izgledu i fenotipskim osobinama, zbog čega je najbolje uzeti kvadratni milimetar biljnog materijala i umnožavati ga kloniranjem da bi sve biljke bile identične uzetoj”, piše u optužnici.\nĐinović je istakao i da je ideja o kloniranju potekla upravo od optuženog Koluvije. On je istakao i da je zahteve za priznavanjem novih sorti podnela firma “Superior”, jer “Jovanjica” nije imala stručnjake i pravo da takav zahtev podnese.\nVlasnik “Superiora” je ispričao i da je do kontakta sa slovenačkom firmom, kojoj su izvozili, došlo preko Predraga Koluvije.\n“Za prevoz sadnica korišćeno je prevozno sredstvo “Jovanjice” i njihov vozač, a firma “Superior” je vršila carinjenje u Smederevskoj Palanci i izvoz. Kontrola se vršila tako što vozilo u Smederevsku Palanku dođe sa propratnicom, gde ga carinici otvaraju, prave dokumentaciju, nakon čega se plombira i ide za izvoz. Svedok je rekao i da njegov otac Iva Đinović i on nikada nisu bili u kontaktu sa osušenim delovima biljke kanabis. Rekao je da su primetili da su neke varijante “Fedore” i “Monoike” više od drugih, te da su ih zbog toga izdvajali”, piše u optužnici.\nOn je istakao i da je želeo da sa Koluvijom napravi moćnu firmu koja bi osvajala tržište proizvodnjom povrća, jer je njihov paradajz i ranije gajen na “Jovanjici”.\n“Svedok je ispričao da je od službenika čuo da se bave obezbeđivanjem papira za izvoz, odnosno da je “Superior” vršio izvoz kanabisa, ali da u tome on nije učestvovao. Naveo je da nema nikakve veze sa opojnom drogom, osim što je pre 60 godina kao dete video industrijsku konoplju, da mu nije poznato šta je THC i da ne zna da razlikuje psihoaktivnu od industrijske konoplje”, navodi se u optužnici.\nPortal Nova.rs pokušao je da stupi u kontakt sa firmom “Superior” povodom dodatnih saznanja o ulozi te kompanije u slučaju “Jovanjica”, ali do objavljivanja ovog teksta nismo dobili odgovor.\nPodsetimo, optužnicom se Predrag Koluvija i još devetoro zaposlednih na imanju “Jovanjica” terete da su od 14.5.2016. do 14.11.2019. godine organizovali kriminalnu grupu koja je uzgajala kanabis u veštačkim uslovima.\nŽene “Jovanjice” zadužene za seču biljaka\nU optužnici za “Jovanjicu” navodi se i sedam žena, Ljuba B., Nevenka S., Jelene G., Vesna J., Brankica Š., Verica Č., i Milka G., koje su učestvovale u čupanju i sečenju biljaka na ovom imanju. Sve sem Vesne J., navele su da nikada nisu nisu silaze u podzemne prostorije na imanju “Jovanjica” u kojima je novembra prošle godine pronađena sušara, kao i veća količina opojne droge.


Predsednik Demokratske stranke (DS) Zoran Lutovac izjavio je danas da je neodgovorno i nedopustivo da posle toliko godina razgovora s Prištinom, predsednik Srbije Aleksandar Vučić saopšti da ne zna šta je to kompromisno rešenje za koje se zalaže. Lutovac je agenciji Beta kazao da je Srpska napredna stranka (SNS) podršku birača dobila na platformi „ne damo Kosovo”, a podršku Zapada na platformi „priznaćemo nezavisno Kosovo”. Predsednik demokrata je istakao da Kosovo i cela Srbija ovom režimu služe za pranje novca. „Vučić je juče u nelegitimnoj Skupštini rekao da Srbija na godišnjem nivou izdvaja za Kosovo i Metohiju 750-800 miliona evra. S obzirom na to da se takva ulaganja ne vide na terenu, a da se to ne može videti ni u finansijskim izveštajima dostupnim javnosti, postavlja se\n21.06.2021 u 10:20\nPriština zabranila Udovičiću ulazak na teritoriju KiM\nDirektor Kancelarije za Kosovo i Metohiju Petar Petković izjavio je da su vlasti u Prištini noćas obavestile da zabranjuju ulazak na tu teritoriju Kosova ministru omladine i sporta Vanji Udovičiću, te da je ta zabrana „anticivilizacijsko divljaštvo usmereno ka mladima”. „Ministar Udovičić je danas trebalo da na Prištinskom Univerzitetu razgovara da mladima i podeli im stipendije i potom obiđe Centar za ekologiju i razvoj sporta u Zubinom Potoku, ali su vlasti privremenih insitucija u Prištini bez ikakvog povoda i obrazloženja zabranile njegovu posetu”, rekao je on, a preneo njegov kabinet, javlja Beta. U saopštenju se navodi da je boravak Udovičića na Kosovu najavljen oficiru za vezu u skladu sa svim sporazumima i ustaljenim procedurama, ali da je Priština „samovoljno” odlučila da\nPRIŠTINA- Ministar kulture, omladine i sporta tzv. Kosova Hajrula Čeku saopštio je da se u okviru programa restauracije kulturnog nasleđa na Kosovu nalaze i tri pravoslavne crkve, prenosi Tanjug. „Ponosno smo pokrenuli program restauracije sa našim partnerima Kancelarijom EU i UNDP na Kosovu. Srećni smo što su od 21 odabrane lokacije tri pravoslavne crkve. Kulturno nasleđe je naša platforma dijaloga za mir i prosperitet, a ne političko bojište”, napisao je Čeku na Tviteru. Uz objavu na Tviteru postavljene su fotografije na kojima se može videti da su tri pravoslavna objekta u programu manastir Draganac, Crkva Svete Bogorodice u Kosovskoj Kamenici i manastir Tamnica, prenosi Kosovo onlajn.\n19.06.2021 u 12:13\nVernici krenuli na Zadušnice, autobus vraćen sa KiM\nAutobus sa 50 vernika iz centralne Srbije koji su krenuli na Zadušnice i posete hramove srpske pravoslavne crkve na Kosovu i Metohiji, vraćen je jutros iz Kosovske Mitrovice za Beograd, saopštio je direktor Kancelarije za Kosovo i Metohiju Petar Petković. Iako su pripadnici kosovske policije prvobitno na Jarinju propustili autobus sa vernicima, oni su presretnuti na putu ka Metohiji i vraćeni na administrativni prelaz u centralnu Srbiju, prenosi Tanjug. Njihova poseta uredno je najavljena preko oficira za vezu, u skladu sa sporazumom i ustaljenom praksom, s obzirom na to da je bilo neophodno da im se, zbog bezbednosti, obezbedi i policijska pratnja, dodaje se u saopštenju. Grupa vernika trebalo je danas da obiđe grobove svojih preminulih, kao i da posete Visoke Dečane, Svete Arhangele


Prednovogodišnji dani u znaku druženja sa najmladjima - iBalkan.net\nPrednovogodišnji dani u znaku druženja sa najmladjima\nPrednovogodišnji dani u Novom Pazaru protiču u znaku najmladjih. Družeći se sa decom bez roditeljkog staranja, novogodišnje paketiće dečacima i devojčicama u prisustvu njihovih staratelja poklon paaketiće darivali su predstavnici grada Novog Pazara.\nPrednovogodišnjem druženju je, na oduševljenje gostiju prisustvovao i gradonačelnik Nihat Biševac sa saradnicima a deca su u neobaveznim razgovorima pokazala i da o nekim za njih važnih pitanjima imaju veoma zanimljive stavove. Sramežljivi ali prijateljski osmesi na njihovim licima, pružene ruke prilikom pozdrava ioduševljenje mališana okupljenih na jednom mestu sa željom da im pokažemo da je njihov gradi njihov istinski prijatelj, potvrdjuju da su druženjem zadovoljni.\nSedamdeset devet dečaka i devojčica bez oba roditelja krenulo je put svojih domova ne krijući zadovoljstvo što će naodlasku sa sobom poneti novogodišnje poklone i nova prijateljstva. Gradonačelnik Nihat Biševac i njegovi najbliži saradnici poklonili su nakon ovog druženja svoje vreme i korisnima usluga Centra za pomoć mentalno nedovoljno razvijenim osobama.\nKorisnici usluga Centra priredili su za svoje posebne goste izuzetno bogat jednočasovni zabavni program i potrudili se da uz podršku zaposlenih u ustanovi prezentuju veštinu glume, plesa i pevanja.\nPrvi čovek Novog Pazara Nihat Biševac, čiji su dolazak prisutni pozdravili sa posebnim oduševljenjem , kazao je u uvodnom obraćanju da Centar za pomoć MNRO uvek može da računa na partnerski pristup grada jer je „rad zaposlenih izuzetno iskren, i očigledno pozitivno utiče na korisnike usluga“.\nGradonačelnik je kazao da će već u predstojećoj godini iz lokalonog budžeta biti izdvojeno znatno više sredstava za rad ove ustanove nego što je to bilo moguće ove godine ali i da saradnja neće prestati na tom nivou.„Zajednički uvek iznova tražimo najbolja rešenja po naše sugradjane sa smetnjama u razvoju. Centar je dugogodišnjim radom i porodičnim pristupom korisnicima i njihovim problemima zaslužio pažnju svih nas. Drago mi je da lepim, prednovogodišnjim povodom mogu pozdravitiprisutne i svima im u Novoj 2018. godini želim prvestveno zdravlje a onda i sve ono što ih pojedinačno čini srećnim“, kazao je Gradonačelnik Nihat Biševac.\nKao i prošle godine, na njegovu iniciativu a u saradnji sa Centrom za socijalni rad, za 79 decebez oba roditelja obezbedjen je, pored novogodišnjih paketića i poklon u pojedinačnoj vrednosti od po 12 000 dinara.ovakav potez motivisao je i druge lokalne samouprave da umesto priredjivanja novogodišnjeg dočeka sredstva usmere ka podršci deci bez roditeljskog stanja ili nekim drugim socijalno ugroženim kategorijama stanovništva.\ngradonačelnik Nihat Biševac Jasmina Kruševljanin Bondzukovic Novi Pazar Senad Senko Župljanin\nKUTIJE PUNE IZMETA OSTAVLJENE ISPRED VLADE SRBIJE\nOvo je posljednje javljanje iz Halepa. Zbogom svijete i sram te bilo!


Ugovor potpisan na 25 godina, transfer stanice još nema – Poslovni portal o upravljanju otpadom i reciklaži\nKako pišu Smederevske novine, ugovor o poveravanju obavljanja komunalne delatnosti sakupljanja, transporta, tretmana skladištenja i odlaganja komunalnog, industrijskog i komercijalnog čvrstog otpada koji je opština Velika Plana potpisala sa komapnijom „Porr Werner & Weber“ sa sedištem u Nišu, godinama unazad na meti je kritika i lokalne samouprave i građana, a na nesipunjavanje odredbi od strane preduzeća kome je poveren ovaj posao, ukazao je čak i državni revizor prilikom provere poslovanja ovdašnje javne administracije.\nUgovor je potpisan na period od 25 godina, nakon odluke Skupštine opštine iz aprila 2011. godine da ovoj privatnoj kompaniji poveri poslove iznošenja smeća, na osnovu Zakona o komunalnim delatnostima, Zakona o obligacionim odnosima, Zakona o upravljanju otpadom i, kako je navedeno, ostalim važećim propisima. Odluka Skupštine opštine usledila je nakon raspisivanja javnog konkursa u novembru 2010-te godine, posle ponude kompanije i ponuđenog komercijalnih popusta „na osnovu poslovne politike ponuđača“, kao i dopisa iz februara 2011-te o izgradnji transfer stanice u Velikoj Plani.\nOva poslednja stavka, jedna je od onih koje su sastavni deo ugovora, a do danas nije ispunjena. Transfer stanica za odlaganje otpada u ovoj opštini do sada nije napravljena, iako je bilo predviđeno da se po toj osnovi u budžet opštine Velika Plana slivaju određena sredstva.\nDrugih predviđenih prihoda, doduše ni izdataka, kada je reč o realizaciji ovog ugovora, koje se tiču lokalne samouprave nije bilo, ali su zbog nepoštovanja brojnih njegovih članova, usledile posledice – prljave ulice i nezadovoljstvo građana, što je stvaralo probleme i javnoj administraciji.\nNa primer, već u drugoj stavci prvog člana ovog ugovora navedeno je da će se obavljati selekcija otpada na samim mestima nastajanja, odnosno, da na lokacijama za odlaganje otpada u Velikoj Plani, PWW treba da postavi odgovarajuće kontejnere za to, kao i da će se isto raditi i na transfernoj stanici koju će ova kompanija sagraditi u roku od godinu dana od dobijanja građevinske dozvole, kao i da će vršiti plasman sekundarnih sirovina dobijenih selekcijom i reciklažom dovezenog otpada. Navedeno je i da nakon isteka roka važenja ugovora, opština Velika Plana dobija pravo uknjižbe izgrađene transfer stanice. Dodato je i da se plastika, staklo, metal, hartija i ostali recikabilni materijali, mogu prikupljati i u posebnim posudama koje će u potrebnom kapacitetu biti postavljene u domaćinstvima ili na zajedničkim lokacijama za više korisnika, što, uz saglasnost treba da utvrde PWW i opština Velika Plana. Sudeći prema situaciji na terenu, osam godina nakon potpisivanja ovog ugovora, ovakve posude tek su počele da se postavljaju.\nZanimljivo je i to da ugovor predviđa da će lokalna samouprava imati izvesne prihode od selekcije i reciklaže otpada.\n-PWW je u obavezi da vrši selekciju sekundarnih sirovina iz donešenog komunalnog otpada na transfernoj stanici u Velikoj Plani, na kojoj se vrši predselekcija recikabilnih materijala, postavljanjem odgovarajućih vrtsa posuda. Obavezna je da preostali otpad odveze na Regionalnu sanitarnu deponiju, a na osnovu izmene dopisa od 11. februara, ugovara se isplata opštini u visini od 5 odsto od prodajne cene recikliranog materijala i sekundarnih sirovina – stoji u ugovoru i dodaje:\n-Kontrolu predatih količina smeća i selektovanih i recikliranih materijala, vrši predstavnik opštine koji je ovlašćen da prisustvuje na deponiji, i evidentira selektovane količine otpada.\nOvaj iznos PWW je trebalo da opštini isplaćuje kvartalno, a prvi put je, kako nam je potvrđeno, uplata u opštinsku kasu po ovom osnovu, izvršena tek ove godine.\nKompanija kojoj je ova delatnost poverena na 25 godina, prema ugovoru, bila je u obavezi da izvrši ulaganje u opremu i uređaje u ukupnoj vrednosti od 3,4 miliona evra, od čega je 940.000 evra trebalo da bude investirano već u prvih 12 meseci od potpisivanja ugovora. Navedeno je i da ova ulaganja „ne mogu uticati na povećanje cena usluga iz ovog ugovora“. Za visinu ulaganja u prvoj godini poslovanja kompanija je trebalo da obezbedi bankarsku garanciju, a za preostalo ulaganje bila je u obavezi da lokalnoj samoupravi dostavi 3 blanko solo menice kojim je trebalo da osigura kontinuitet obavljanja usluga i završetak investicionog ulaganja.\nKompanija je trebalo da o svom trošku obezbedi vozila i mehanizaciju i posude za sakupljanje smeća, u dinamici koja je predviđena prilogom koji je deo ponude. A u prilogu stoji da će već u prvoj godini biti podeljeno 4.000 posuda za domaćinstva i 320 kontejnera za zajedničko odlaganje smeća na teritoriji čitave opštine. Prema situaciji sa terena, to do danas nije urađeno. PWW je trebalo i da zaposli 32 radnika iz lokalnog javnog komunalnog preduzeća, koje je do dana potpisivanja ugovora obavljalo ovu delatnost, kao i da, ukoliko bude potrebe, nova radna mesta popuni licima koja žive na teritoriji Velike Plane.\nKada je reč o dinamici pražnjena posuda za odlaganje otpada, ugovorom je predviđeno da se smeće iz domaćinstava, ispred zgrada, ali i ono iz posuda postavljenih kod pravnih lica, prazne jednom u sedam dana, što je jedan od glavnih razloga za nezadovoljstvo, s obzirom na to da se dešavalo da kontejneri budu toliko puni, da smeće u njih više ne može da stane.\nPrema ugovoru, kompaniji je omogućeno da za svoje potrebe koristi svu postojeću imovinu JKP „Miloš Mitrović“ iz Velike Plane, koja je u funkciji sakupljanja, transporta i deponovanja komunalnog čvrstog otpada, što će, kako je navedeno, biti predmet posebnog ugovora.\nOvim ugovorom PWW je dobio monopol nad uslugom iznošenja smeća u opštini Velika Plana na period od četvrt veka.\nIako je ugovorom predviđeno da on može biti raskinut i pre isteka roka, u slučaju da kompanija ne ispunjava njegove odredbe, to se do sada nije desilo. Prethodno, opština bi trebalo da preko svojih radnih tela vrši nadzor na godišnjem nivou, kao i da, u slučaju da utvrdi da se ne ispunjavaju njegove odredbe, o svemu kompaniju obavesti pismenim putem, uz dostavljanje roka za izvršenje tih obaveza.\nTu odredbu, čini se, vrlo rastegljivo i znalački koristi ova kompanija za izbegavanje ispunjavanja obaveza koje joj ugovor nameće, ali je prostor za raskid ugovora ili odlazak pred sud u ovom slučaju, ocenjuju u lokalnoj samoupravi sužen, te se, zbog mogućih posledica ne usuđuju na ovaj potez.\nfoto: SD novine, TV Smederevo


Prva faza naučno-tehnološkog parka gotova do aprila - Bizlife.rs\nPrva faza naučno-tehnološkog parka gotova do aprila\n13:08 Novi Sad, 19/01/2012\nIzgradnja i Centralne zgrade Univerziteta u Novom Sadu i prve faze Naučno tehnološkog parka (buduće zgrade Departmana za građevinarstvo Fakulteta tehničkih nauka) uglavnom teče po planu. Iako je Centralna zgrada Univerziteta, na čijem će trećem spratu biti smešteni naučni centri pokrajinske administracije, trebalo da bude završena ovog meseca, do pomeranja roka za završetak došlo je usled složene procedure nabavke određenih materijala i uređaja iz uvoza.\nNaučno-tehnološki park je deo velikog projekta Vlade Srbije koja obezbedila 400 miliona evra za naučnu infrastrukturu u Srbiji. Kada se završi pomenuta zgrada prve faze NT-parka, sledi druga faza koja podrazumeva rušenje stare zgrade TMD-a (u kojoj su smešteni neki departmani FTN-a) u Fruškogorskoj ulici i izgradnja modernog, centralnog objekta NT-parka.\nRektor Miroslav Vesković ističe da je „svakodnevno u kontaktu s kolegama koje obavljaju nadzor na gradilištu Centralne zgrade Univerziteta i da će svi koji treba ispoštavati svoje rokove”. Takođe ističe da vrlo brzo raste i prva zgrada kompleksa NT-parka.\n– Siguran sam da će rokovi biti ispoštovani i da ćemo onda uspeti da vrlo brzo preselimo ljude iz Fruškogorske u ovaj deo i da započnemo drugu fazu kompleksa NT-parka i tako ispoštujemo sve ono što smo obećali. Ne samo zbog obećanja već zbog toga što ti prostori mnogo znače za naš univerzitet, istraživačke laboratorije i kompanije koje će raditi u tom prostoru. S druge strane, NTP, i ta veza između kompanija i samih istraživača postaje sve značajnija – ističe rektor, i ukazuje na to koliko je, i zbog nedavno potpisanog sporazuma Srbije s CERN-om, važno da naše inženjere učimo koje su to tehnologije i kako da otvaraju kompanije koje će se baviti onim što je interesantno evropskom i svetskom istraživačkom prostoru.\nOko Centralne zgrade UNS-a postavljen je specijalni drenažni sloj koji se postavlja da ne bi došlo do sleganja građevine, što kazuje da se radi temeljno i od kvalitetnog materijala. Na zgradi prve faze NT parka izbetonirana je poslednja ploča, odnosno potkrovlje, slede još betonski stubovi koji će držati krov, pa onda unutrašnji radovi, što bi moglo biti završeno već u aprilu.


TVRDNJE O MOBINGU u Domu penzionera Banjaluka: "Zaposlenima PRETE OTKAZOM ako pričaju s novinarima"\nNakon brojnih pritisaka, radnici Doma penzionera Banjaluka, sada su morali da potpišu i izjavu da medijima neće davati komentare o toj ustanovi.\nTvrdi to predsednik Granskog sindikata zdravlja Milenko Granulić, kojem su se radnici, iz straha, krišom žalili.\nOn ističe da su zaposleni u Domu prošle sedmice pozivani kod šefova u kancelarije da pod punom odgovornošću potpišu izjavu „da će poštovati radnu disciplinu kod poslodavca, da neće širiti laži, davati lažne informacije i komentare o ustanovi, rukovodstvu i zaposlenima, te davati elektronskim i pisanim medijima ili potencijalnim korisnicima Doma ili drugim fizičkim licima neistinite informacije, kao i da neće svojim radnjama naštetiti ugledu ili poslovanju Doma“.\nU suprotnom, stoji u dokumentu, poslodavac može da peduzme mere i otkaže ugovor o radu, otkriva Granulić.\n- To je čisti pritisak, zastrašivanje i ucenjivanje radnika, samo još jedan dokaz šta radnici preživljavaju. Da li će direktor Đuro Crnomarković sada uvesti i poligraf u ustanovu? Krajnje je vreme da osnivač smeni kompletno rukovodstvo Doma penzionera zbog svega što se poslednjih godina dešava u toj ustanovi - poručuje sindikalac Milenko Granulić.\nI pravnici sa kojima smo razgovarali ocenjuju da se u slučaju potpisivanja ovakvih izjava radi o zastrašivanju radnika, kao i da je to suvišno, jer su već zakonom o radu predviđena pravila ponašanja.\n- To je isto kao kada bi radnici potpisivali izjavu da će redovno dolaziti na posao i da neće kasniti. Ako širite laži to je samo po sebi za disciplinsku odgovornost - kažu pravnici.\nDirektor Đuro Crnomarković međutim, odgovorno tvrdi da ni na koji način nije vršio pritisak na radnike da potpišu izjavu.\n- Tačno je da izjava postoji, a ideja za nju je nastala kako bi podsetili radnike na njihove obaveze koje proističu iz Pravilnika o radu Doma penzionera, a kako bi se izbegle sve češće netačne glasine koje značajno utiču na poslovanje Doma. S obzirom da su neki radnici i pre vašeg upita postavljali pitanje o obaveznosti potpisivanje izjave, eksplicitno su im rekli njihovi nadređeni da niko neće snositi sankcije ako je ne potpiše, jer nam to nije ni bila namera - odgovara Crnomarković.\nPored svega, u sindikatu su ogorčeni i što bi radnicima danas trebalo da budu isplaćene plate po novom pravilniku, na koji su se žalili, jer će, tvrdi Granulić, „medicinskom kadru biti smanjene plate, a konobar će imati 1.500 KM“.\nCrnomarković odgovara da u slučaju pravilnika postupaju samo po rešenjima koje su donela nadležna ministarstva.\n- Nije tačno da će konobari imati platu 1.500 KM. Konobari će po novom obračunu junsku platu primiti u iznosu od 600 do 700 KM u zavisnosti od staža, a startna plata konobarima po starom obračunu je iznosila 550 KM. Netačno je i da će kompletnom medicinskom osoblju prema novom obračunu plate biti smanjene. Naprotiv, pojedini medicinski kadrovi će imati veće zarade dok će neki imati smanjenje plate. Kao primer, medicinski tehničar, bez noćnog rada, sada ima 805 KM, a ranije je imao 810 KM. Sa noćnim radom prosečna plata iznosi minimalno oko 900 KM, pa i više u zavisnosti od dežurstava i noćnog rada - precizira Crnomarković, posebno naglašavajući da je Dom u prošloj godini i u prvom polugodištu 2017. godine ostvario pozitivne finansijske rezultate.\nOpomena i EuroBlicu\nNašu redakciju zvali su juče iz Doma penzionera da nas „opomenu da više ne zovemo direktora Đuru Crnomarkovića na mobilni telefon“.\n- Već ste jednom opomenuti da direktora ne zovete na mobilni telefon, i vi ste ga opet zvali. Ubuduće šaljite pitanja mejlom i biće vam odgovoreno - rekla je izvesna Valentina iz Doma.\nPodsetimo, EuroBlic je pre deset dana pisao o zarazi korisnika i radnika Doma konjuktivitisom, a Crnomarković kada samo ga pozvali nije znao reći kakav je tačno problem u ustanovi.


IN MEMORIAM: Preminuo Želimir Cerović, nekadašnji predsednik KSJ - SPORTSKI ŽURNAL\nCerović je bio predsednik saveza u vreme najvećih uspeha u 21. veku - osvajanja zlatnih medalja u Istanbulu 2001. i Indijanapolisu 2002.\nŽelimir Željko Cerović je veliki deo života posvetio košarci, a period od 1999. do 2003. godine proveo je na funkciji predsednika KSJ. Tokom njegovog mandata reprezentacija Jugoslavije osvojila je zlatne medalje na Evropskom prvenstvu 2001. godine u Istanbulu i Svetskom prvenstvu 2002. godine u Indijanapolisu.\nCerović je bio i dugogodišnji predsednik Košarkaškog saveza Crne Gore i član rukovodstva KK Budućnosti iz Podgorice. Rođen u Nikšiću 12. marta 1948. godine, a igrao je za Sutjesku.\nKomemorativna sednica biće održana u sredu u deset sati u hotelu Hilton.\nNeslavan kraj crnogorskog derbija, Zeta napustila teren, isključena tri igrača gostiju\nUnikaha ima pozitivnog, da li igra protiv Budućnosti odgovor daje test


Tomislav Nikolić: U Srbiji dobri uslovi za kineske kompanije | N1 Srbija\nTomislav Nikolić: U Srbiji dobri uslovi za kineske kompanije\n17.01.2019. |12.37 >12.41 |\nPredsednik Nacionalnog saveta za saradnju sa Rusijom i Kinom Tomislav Nikolić izjavio je da su u Srbiji dobri uslovi za poslovanje kineskih kompanija, ali i onih iz drugih zemalja, pogotovo što ima sporazume o slobodnoj trgovini i sa Evropskom unijom i sa Rusijom.\nNikolić je na forumu posvećenom daljim kineskim investicijama u srpsku privredu rekao da Srbija i Kina imaju zajedničku budućnost a da su odnosi dve zemlje osnaženi pre nekoliko godina kada je Srbija dobila značajno mesto u inicijativi kineskog predsednika Si Đinpinga "Pojas i put".\n"Kina je samo u jednoj generaciji uspela da se razvije i ekonomski ojača toliko da danas predstavlja jednu od najmoćnijih ekonomija sveta. Taj razvoj je veliko civilizacijsko dostignuće, koje donosi boljitak ne samo kineskom narodu, nego i drugim narodima sveta", istakao je on.\nNikolić je dodao da se Srbija ponosi strateškim partnerstvom sa Kinom i podsetio da je poslednji dokument na predsedničkom nivou između dve države, o uspostavljanju sveobuhvatnog strateškog partnerstva potpisao on sa presednikom Si Đinpingom 2016. godine, prilikom posete kineskog predsednika Srbiji.\n"Srbija i Kina nemaju otvorenih pitanja, nemaju nijedan spor. Naši odnosi su primer čvrstog prijateljstva i partnerstva sa međusobnim uvažavanjem i razumevanjem. Mi smo narod koji će večito da pamti podršku Kine u najtežim trenucima, tokom bombardovanja NATO 1999. godine, i kineske žrtve, stradale kineske novinare u Ambasadi Kine u Beogradu", rekao je Nikolić.\nNaveo je da su pre 20 godina u Srbiji uglavnom bili prisutni kineski mali trgovci, potom su od 2014. počele da dolaze velike građevinske i energetske kompanije koje su bile nosioci velikih infrastrukturnih i energetskih projekata, a danas ima sve više kineskih firmi zainteresovanih za zajedničku proizvodnju (Železara Smederevo, RTB Bor, fabrika guma Linlong u Zrenjaninu).\n"Neke od najvećih projekata u Srbiji danas izvode kineske kompanije, na putnim i železničkim koridorima, termoelektrani Kostolac. U Srbiji rade svetski poznata banka- Kineska banka koja iz Beograda pokriva poslovno ceo region, i čuvene telekomunikacione firme Huavej i ZTE", rekao je Nikolić.\nPo njegovim rečima, kineski projekti u Srbiji nisu samo od značaja za Vladu već i lokalne samouprave i stanovništvo jer doprinose razvoju infrastrukure i otvaranju radnih mesta.\n"Srbija i Kina učvršćuju veze ne samo ekonomijom, nego i neposrednim kontaktom dva naroda. Raduje nas podatak da sve više kineskih turista posećuje Srbiju, što je važno za bliže međusobno upoznavanje. Ukinuli smo vize za kineske državljane januara 2017. Istovremeno, sve više ljudi iz Srbije upoznaje Kinu, bilo poslom, školovanjem ili putovanjima u nama daleku blisku zemlju", kazao je Nikolić.\nOn je podsetio da je Srbija krajem novembra otvorila kulturni centar u Pekingu i dodao da "Kina planira da ove godine otvori velelepni centar na Novom Beogradu, što takođe doprinosi našem međusobnom povezivanju".\n"Budućim generacijama moramo ostaviti u nasledstvo sadašnje izvrsne odnose i ponuditi osnovu za njihovo dalje razvijanje. To je naša zajednička odgovornost", rekao je Nikolić.\nKinesku delegaciju na poslovnom forumu u Beogradu predvodi generalni sekrtar pekinškog instituta WANLI Think Tank, Džao Jue.\nTomislav Nikolić Investicije Kina\nOn, mora da se javi, kao nešto radi da ne bude džaba na državnim jaslama. A to što je izjavio, sačuvaj Bože, jel se neko upitao dali uslovi u kineskim firmama odgovaraju našim radnicima ?\nOVAJ NE ZNA GDE KONJA VEZO


Jedinstvena baza talenta i veština\nProcenat kvalifikovane i visokokvalifikovane radne snage u Vojvodini je najviši u Republici Srbiji – 54%. Vojvodina je i specifičan centar univerzitetskog obrazovanja – jaki tehnički fakulteti i naučni instituti nalaze se u Novom Sadu, glavnom gradu Vojvodine.\nGlavni univerzitetski kampus koji zauzima površinu od 259.807m² predstavlja jedinstveno okruženje Univerziteta u Novom Sadu. Zahvaljujući intenzivnom radu na jačanju međunarodne saradnje i učešću u procesu reformi evropskih univerziteta, Univerzitet u Novom Sadu prepoznat je kao reformski orijentisan univerzitet u regionu, kao i na mapi univerziteta Evrope.\nPristup visokoškolskom i univerzitetskom obrazovanju ima 23,4% stanovništva starosti 20-24 godine, dok nešto manje od 54% (36,7 hiljada) ukupnog broja studenata u Vojvodini čine žene.


Najugroženiji iz MZ Vinogradi dobili novčanu pomoć | Ritam Grada - vesti Kragujevac\nNajugroženiji iz MZ Vinogradi dobili novčanu pomoć\nPredsednica Saveta za unapređenje socijalne politike grada, Slavica Saveljić, posetila je danas meštane MZ Vinogradi, u okviru akcije koju Grad Kragujevac realizuje u saradnji sa Savetima i uručila novčanu pomoć u iznosu od po 5000 dinara za 10 najugroženijih lica.\nReč je o osobama koje žive sa veoma niskim primanjima, ili praktično bez njih. Radi se o porodicama gde je, ne samo nabavka namirnica, već i sve drugo, prioritetno. To su uglavnom domaćinstva sa školskom decom, bolesnima i starima, tako da je novčana podrška ono što je u ovom trenutku najneophodnije, što ne isključuje i pomoć u paketima životnih namirnica\nObzirom na to da su Savetu u međuvremenu stigla još tri zahteva, a statusi tih porodica su poznati, i njima će biti dodeljena sredstva. U narednom periodu novčana pomoć biće dodeljena porodicama iz Šumarica, Pivare i Uglješnice.


“Dubina dva” Ognjena Glavonića pobednik festivala u Londonu - Batajnica memory initiative\n“Dubina dva” Ognjena Glavonića pobednik festivala u Londonu\nFilm Ognjena Glavonića “Dubina dva” osvojio je Veliku nagradu žirija na festivalu dokumentarnog filma Open City u Londonu.\nFilm istražuje pozadinu masovne grobnice koja je pronađena 2001. godine u predgrađu Beograda. Predsedavajuća žirija Penny Woolcock je tom prilikom rekla: “Odluka da Veliku nagradu žirija dodelimo Ognjenu Glavoniću za film “Dubina dva”, koji složenu i užasavajuću priču prenosi na istinski zadivljujući način, bila je jednoglasna. Teško je opisati iskustvo nakon gledanja ovog filma – to je na neki način forenzička priča koja postepeno otkriva svoje tajne, dok istovremeno stvara prostor za refleksiju o univerzalnim temama nasilja i saučesništva.”\nGlavonić je rekao: “Moja ideja sa ovim filmom je da razotrkijem i dam glas žrtvama ovog zločina i priče koja se nalazi iza njega a koja je godinama skrivana. Ova nagrada pomoći će da se naglasi i učini vidljivijim ne samo moj rad nego i sama tema i ja vam duboko zahvaljujem zbog toga.” Masovna grobnica sa više od 700 tela nađena je 2001. godine u predgrađu Beograda. “Uprkos toj uznemiravajućoj blizini masovne grobnice centru prestonice Srbije, danas, 17 godina nakon rata ova lokacija je i dalje neobeležena. Ne postoji nikakav memorijal i skoro niko u današnjoj Srbiji čak i ne zna za priču koja se nalazi iza nje. Ona je i dalje javna tajna, rekao je režiser.” Na festivalu Open City, koji je održan od 21. do 26. juna 2016. godine, prikazano je više od 60 filmova.\nFond za humanitarno pravo pomaže post-jugoslovenskim društvima da uspostave vladavinu prava i prihvate nasleđe masovnog kršenja ljudskih prava, kako bi se utvrdila krivična odgovornost za počinioce, zadovoljila pravda za žrtve, uspostavila kultura pamćenja, i onemogućilo ponavljanje zločina. Fond za humanitarno pravo Kosovo pruža podršku kosovskom društvu da uspostavi vladinu prava, suoči se sa prošlošću i vrati dostojanstvo žrtvama.


O nama - Tačka povratka\nRazmenom znanja do novih prilika\nMisija – Naša misija je da umrežavanjem i programima uspostavimo most poverenja između srpskog društva u zemlji i inostranstvu.\nVizija – Naša vizija je otvoreno srpsko društvo zasnovano na razmeni znanja i iskustva.\nPrepoznavanje visoko-kvalifikovanih pojedinaca i organizacija koje okupljaju ovu ciljnu grupu; rad na poboljšanju komunikacije i povezanosti između Srbije i ciljne grupe, sa fokusom na dvosmernu komunikaciju koja podrazumeva razumevanje potreba ciljne grupe i informisanje o prilikama za povratak i/ili saradnju.\nRazvijanje mreže lokalnih partnera iz javnog i privatnog sektora; saradnja sa relevantnim lokalnim partnerima koji već imaju svoje programe za saradnju sa ciljnom grupom i/ili za privlačenje ili zadržavanje talenata; pokretanje novih programa i aktivnosti sa lokalnim partnerima na polju njihovog umrežavanja sa ciljnom grupom. Ovaj cilj se takođe odnosi i na umrežavanje između same dijaspore.\nPOLITIKE / ZAKONI\nIdentifikovanje prepreka za povratak i saradnju sa ciljnom grupom; predlaganje rešenja i uticaj na izmenu politika koje se tiču povratka i/ili saradnje sa Srbijom; aktivna saradnja sa javnim i privatnim sektorom na iniciranju podsticajnih mera za povratnike i za jačanje saradnje sa Srbijom.\nPodržavanje napora da se Srbija iskoristi kao središte za potencijalna ulaganja dijaspore; pružanje osnovnih informacija o prilikama i povezivanje zainteresovane ciljne grupe sa relevantnim lokalnim partnerima.\nPromocija uspešnih primera povratnika i saradnje sa Srbijom (pojedinci/kompanije/organizacije/itd.); promocija uspešnih primera u Srbiji (lokalno i strano stanovništvo) kako bi se pokazali lokalni potencijali.\nTačka Povratka je zamišljena kao udruženje čiji su osnivači Srpski Siti Klub, „Serbian Entrepreneurs“ i Naučno Tehnološki Park Beograd.


Britanski premijer Boris Džonson izrazio je uverenje da je moguće postići dogovor Bregzitu, kako bi Velika Britanija izašla iz članstva u Evropskoj uniji (EU) do 31. oktobra, javila je agencija AP.\nDžonson je irskom premijeru Leu Varadkaru u Dablinu rekao da je moguć dogovor o "bekstopu" (backstop), mehanizmu koji treba da obezbedi da između Severne Irske i Irske ne bude takozvane "tvrde granice" posle Bregzita.\nVaradkar je pre sastanka sa britanskim premijerom rekao da EU za sada nije dobila nijednu "realističnu" ponudu od Londona o pregovorima o Bregzitu.\n"Otvoreni smo za ponude, ali one treba da budu realistične. Za sada nismo dobili nijednu takvu ponudu", rekao je irski premijer koji se od ranije zalaže za "bekstop".\nBritanski parlament odobrio nacrt zakona kojim se želi blokirati Bregzit bez dogovora\nPrema odredbama o "bekstopu", Velika Britanija bi ušla u privremenu carinsku uniju s EU, što bi značilo da između Irske i Severne Irske ne bi bilo carinskih pregleda. Takođe, Severna Irska bi ostala vezana pravilima jedinstvenog tržišta, pa bi tako bile izbegnute i druge provere robe koja prelazi granicu.


Mart 08, 2019 17:23\nAlbanci su izbornu pobedu u Tuzima proslavili sa zastavama Albanije i poklicima "UČK", odnosno terorističkoj tzv. Oslobodilačkoj vojsci Kosova.\nDarmanović kaže da se od zastava ne živi, već da sve snage treba usmeriti ka tome kako će se upravljati tom opštinom.\nOpština Tuzi je status samostalne lokalne zajednice dobila 1. septembra prošle godine, a na prvim lokalnim izborima koalicija albanskih partija, Albanski forum osvojila je većinu sa 16 mandata i, kako su najavili, formiraće vlast.\nTo će biti prvi put da pripadnici albanske manjine budu na vlasti u jednoj crnogorskoj opštini.\n"Od zastava se ne živi, nego treba da se gleda kako ce upravljati opštinom u narednom periodu i to će biti veliki izazov", rekao je Darmanovićon, nakon sastanka sa v.d. ministrom za Evropu i spoljne poslove Albanije Gentom Čakajem, preneo je portal RTCG.\nČakaj, inače, Albanac s Kosova, rekao je da je Tirana "podržala koaliciju albanskih partija u Tuzima i da su veoma srećni zbog pobede".\n"Sjajna saradnja između dve države mora da se prenese u pozitivnu saradnju zajednica", naveo je Čakaj.\nČakaj se prethodno sastao i sa predsednikom Crne Gore Milom Đukanovićem.


Nečuvena prijava tržišnog inspektora\nVest koja je objavljena u emisijama naše najjače nacionalne medijske kuće - RTS, osvanula je i na internet stranicama pod nazivima - "Mamio decu da se bave sportom", "Na sudu zbog promocije sporta" i sl.\nNaime, trenera i predsednika Aikido kluba "Tenšin" iz Pirota Aleksandra Petrovića Prekršajni sud u Pirotu proglasio je odgovornim i izrekao mu opomenu, jer je na školama lepio plakate kojima poziva decu da treniraju. Po prijavi republičkog tržišnog inspektora za pirotski okrug Dragane Mijalković, sud smatra da je on prekršio Zakon o oglašavanju.\n- Petroviću je rečeno da je kazna za ovaj prekršaj dvadesetak hiljada za fizičko lice kao i minimalna kazna od stotinak hiljada dinara, iako je oglašavanje termina treninga u sportskim klubovima na oglasnim tablama škola dugogodišnja praksa svih klubova u gradu. Klubovi ostalih borilačkih sportova su zaprepašćeni ovom odlukom. - rekao je direktor Sportskog centra Pirot Nenad Đorđević i Petroviću ponudio pomoć.\n- Prijava je podneta u martu mesecu prošle godine, u akciji koju je pokrenulo Ministarstvo trgovine, s ciljem da se zaštite maloletnici i spreči da se u školama masovno oglašavaju razne agencije, škole i sportski klubovi. - kažu u Tržišnoj inspekciji u Pirotu. - To nije prijava ni protiv sporta ni protiv bavljenja dece sportom, već prijava u zaštitu interesa maloletnika, odnosno protiv oglašavanja konkretnog sportskog kluba. - dodao je šef Odseka Tržišne inspekcije u Pirotu Slobodan Todorović.\nPostavlja se pitanje zbog čega je Ministarstvo omladine i sporta uopšte dalo dozvolu za rad ovom mladom čoveku, kada ga "susedno" Ministarstvo trgovine sprečava u oglašavanju a samim tim i u radu. U Statutu kluba, koje je svojim pečatom odobrilo Ministarstvo omladine i sporta, stoji afirmacija sporta što je prioritet i Strategije doneto od strane pomenutog ministarstva. Upravo ovakva kontradiktorna pravila vezuju ruke mladim ljudima da što veći broj dece i omladine okupe u svojim sportskim organizacijama, gde će im se pokazati pravi način zdravog življenja. Toliko je negativnih uticaja na televiziji i internetu, koji ne samo da nisu sprečeni već su donekle i posebno istaknuti, dok sa druge strane one koji žele da afirmišu zdrav način života, te pravilan fizički i psihički razvoj dece i omladine, kažnjavaju vlasti.\nZapitajmo se da li je to u redu i šta ustvari želimo našoj deci ?!


”The Economist: Svet u…” | Konferencije.rs - Kursevi, obuke, edukacije i seminari u Srbiji\nObjavljeno 10. decembar 2018.\n- Pozdravni govor: Maja Gojković, Predsednica Narodne skupštine Republike Srbije\nU susret konferenciji, učesnici su rekli:\n– Mi ovu godinu završavamo dobrim budžetom, ekonomski pokazatelji nikad nisu bili bolji, što nam govori da u 2019. možemo ući s optimizmom. Međutim, biće mnogo izazova za našu zemlju, pre svega na planu očuvanja regionalnog mira i stabilnosti, posebno imajući u vidu neodgovorne poteze Prištine, koja ne želi da ukine protivpravno uvedene takse na našu robu. Još je opasnija njihova najava formiranja vojske za 14. decembar, suprotno i ustavu koji su sami doneli, kao i svim dogovorima koje imamo sa NATO-om, što čitav region dovodi u najviši stepen opasnosti. Mi ćemo dati sve od sebe da sačuvamo mir i stabilnost, ali situacija u kojoj se nalazimo izuzetno je teška.\nImajući u vidu sve ove okolnosti, Narodna skupština nastaviće da doprinosi stabilnosti i bezbednosti zemlje, saradnji u regionu, kao i ekonomskom razvoju zemlje u nimalo lakim okolnostima. Važan zadatak je i nastavak usaglašavanja našeg zakonodavstva s pravnim tekovinama EU.\nRegina de Dominicis, direktorica UNICEF-a u Srbiji\n“U Srbiji treba dodatno stimulisati roditelje da upisuju decu u vrtiće jer je predškolsko obrazovanje od velikog značaja za njihov dalji razvoj i ima visok stepen povraćaja ulaganja. Zato povećan upis treba da bude prioritet u svakoj zemlji. U Evropi oko 90% dece pohađa predškolsko vaspitanje i obrazovanje, a u Srbiji samo 50% dece iz opšte populacije, 6% romske dece i 9% dece iz najsiromašnijih porodica. „Iako Srbija ima dugu tradiciju predškolskog obrazovanja i dobre nacionalne politike, i dalje u nerazvijenim i seoskim područjima nema vrtića, dok su u urbanim sredinama kapaciteti nedovoljni. Istraživanja UNICEF-a pokazuju i da 70% roditelja smatra kako nema potrebe da njihovo dete ide u vrtić jer imaju nekoga da ga čuva kod kuće, ne shvatajući značaj predškolskog obrazovanja za razvoj deteta i njegovo školovanje“, kaže Regina de Dominicis, direktorica UNICEF-a u Srbiji.\nRadko Vlajkov, ambasador Republike Bugarske\n– Sto četrdeset godina diplomatskih odnosa između Bugarske i Srbije ozbiljan je period. Ipak ne zaboravimo da mi vekovima zajedno živimo na Balkanu. Nezavisno od prevrata istorije, mi generacijama posle nas dugujemo dobrosusedske odnose između naših država, zasnovane na podeljenim vrednostima i prijateljstvu, kako bismo jednog dana bili ravnopravni partneri u EU. Srbija je važan sused za Bugarsku. Naš osnovni interes je da naši susedi budu stabilni, da prosperiraju. Zato bismo osnovne poruke mogli definisati s tri pojma: dobrosusedstvo, zajedničke vrednosti, prijateljstvo.\nŠta će biti prioriteti u vašem radu u Srbiji?\n– Tokom svog delovanja želeo bih da se usredsredim na dalji razvoj bilateralnih odnosa između Republike Češke i Srbije. Poslednjih nekoliko godina došlo je do smanjenja intenziteta dijaloga na najvišem nivou, što je bilo uzrokovano izbornim periodom na srpskoj, a potom i na češkoj, strani. U ovom trenutku obe zemlje imaju stabilne vlade sa čvrstim mandatom, tako da je nastupio najbolji trenutak za oživljavanje međuvladine saradnje. Već imamo isplanirane razgovore na nivou premijera, predsednika, najviših predstavnika parlamenata, ministara. Cilj je produbljivanje ekonomske saradnje, kao i predaja naših iskustava iz procesa pristupanja EU. Kada je reč o ekonomskoj saradnji, Republika Češka je šesti najveći investitor u Srbiji i želi da i dalje jača svoje prisustvo na ovoj perspektivnoj teritoriji. Srbija je zemlja koja raspolaže ogromnim potencijalom, poseduje tehnički obrazovane stručnjake, strateški položaj, optimalne prirodne uslove i sirovine. U suštinskom interesu Republike Češke jeste da Srbija što pre uđe u EU, te stoga dajemo, i nadalje ćemo davati, maksimum da joj to i uspe. Stoga je najvažnija saradnja ne samo na najvišem nivou već i razmena iskustava na nivou eksperata. Ovu saradnju ću tokom svog delovanja maksimalno podržavati i inicirati.


Naslovna Košarka Evropa ANKETA: Koliko će Budućnost imati pobeda u Evroligi?\nNikola Ivanović nakon pobede nad Zvezdom\nKošarkaši Budućnosti zabeležili su prvi trijumf u Evroligi pošto su u Morači, nakon istorijskog šuterskog izdanja, „zakopali“ Baskoniju sa rekordnom 21 trojkom i tako skinuli ogroman teret s leđa pred nastavak sezone. Međutim, kako će Podgoričani završiti evropsku sezonu?\nĐetići nisu mogli da pariraju evroligašima u prvih šest utakmica, ali onda su priredili spektakl u Podgorici i na osnovu impresivnog šuta ostavili tim Pedra Martinesa bez šansi da se u Španiju vrati sa trijumfom.\nAktuelni regionalni šampion igrao je ispod svih očekivanja na startu nove takmičarske godine i uprkos dolasku nekoliko zvučnih pojačanja na parketu izgledao daleko lošije nego što je to bio slučaj krajem prošle sezone, a idealan primer za to bio je duel sa Cedevitom u Zagrebu.\nMeđutim, nakon što su čelnici Budućnosti uoči crnogorskog derbija sa Mornarom u Baru odbili ponuđenu ostavku Aleksandra Džikića, “Tim iz Njegoševog parka” je samo nekoliko dana pošto je savladao ekipu Mihaila Pavićevića ostvario veliki trijumf u Evroligi i svojim navijačima obećao mnogo bolje partije u predstojećim utakmicama.\nDžikića posebno može da raduje to što su u duelu sa klubom iz Vitorije, gde će se održati Fajnal for Evrolige, motore upalili stranci, pre svega Erl Klark i Edvin Džekson koji su zbirno imali 44 poena, uključujući čak deset trojki.\nDžekson je samo u prvom kolu protiv Armanija imao dvocifreni indeks korisnosti (10), iako je u svakom prethodnom evroligaškom meču pogodio bar jednu trojku, ali onda je zablistao u drugom poluvremenu protiv Baskonije i meč završio sa 24 poena (6/9 za tri) i po četiri skoka i asistencije.\nOdličan je bio i Danilo Nikolić pošto je upisao 18 poena i četiri uhvaćene lopte, ali i dalje ostaje pitanje koliko će Budućnost sakupiti pobeda u regularnoj sezoni najelitnijeg evropskog takmičenja.\nKoliko će Budućnost imati pobeda u Evroligi?\nPrethodni tekstPrvenac Budućnosti u eliti uz trojkaški rekord Evrolige!\nSledeći tekstFederer rutinski savladao Andersona za prvo mesto u grupi\nDŽIKIĆ JE OBJASNIO IGRU FMP MERIDIANA: Cele sezone igraju do koske, ako hoćeš da pobediš – moraš i ti tako!\nDŽIKIĆ HRABRI IZABRANIKE: Ključ pobede u Novom Mestu je u odbrani


Brnabić: Počinjemo da povlačimo 80 miliona evra od EU u 2017. - European Western Balkans\nHenoveva Ruiz Kalavera i Ana Brnabić; Foto: Tanjug / Rade Prelić\nBEOGRAD – Ministarka državne uprave i lokalne samouprave Ana Brnabić je najavila danas da će Srbija ove godine početi da povlači 80 miliona evra od EU za reformu javne uprave.\nBrnabić je rekla novinarima u Palati Srbija da neće biti moguće da se sve tranše tog iznosa povuku do kraja godine, ali da je cilj da se postepeno povuče što više tog novca iz pretpristupne pomoći EU.\n“Prioritet u reformi biće prosveta, zdravstvo i socijalna zaštita, s obzirom da njihove usluge koristi najveći broj građana”, rekla je Brnabić.\nVlada Srbije i Evropska komisija potpisale su u decembru 2016. u Beogradu prvi ugovor u vrednosti od 80 miliona evra za finansiranje reforme javne uprave u Srbiji kroz sektorsku budžetsku podršku u skladu sa pravilima novog instrumenta pretpristupne pomoći IPA2.\nUgovor predviđa bespovratnu pomoć EU iz pretpristupnih IPA fondova za 2015. preko koje će 70 miliona evra da odre direktno u budžet u nekoliko tranši u periodu od tri godine, a 10 miliona evra se odvaja za podršku realizaciji Ugovora o sektorskoj reformi.\nBrnabić je rekla da je reforma javne uprave u Srbiji počela još u decembru 2013. i da je od tada do prošle godine usled racionalizacije napravljena ušteda veće od 100 miliona evra, dok je u 2016. ušteda po tom osnovu bila oko 40 miliona evra.\nU Palati Srbija se održava četvrti sastanak posebne Radne grupe za reformu javne uprave, a prisustvuje i direktorka Generalnog direktorata za susedstvo i politiku proširenja Evropske komisije za Zapadni Balkan, Henoveva Ruiz Kalavera.\nBrnabić je rekla da Srbija u pretpristunom procesu ima tri ključna stuba – ekonomske reforme, vladavina prava i reformu javne uprave, dok ostale zemlje uglavnom prva dva stuba.\nBrnabić je rekla još imamo neefikasnu upravu i da je cilj da ona pruža kvalitetne usluge za sve građane.\nOna je objasnila da je prva faza reforme javne uprave – racionalizacija manje više završena i da se sada sprovodi druga faza – reorganizacija kako bi usluge bile što kvalitetnije.\nKalavera je istakla da je impresionirana aktivnostima koje preduzima Ministarstvo državne uprave i lokalne samouprave na čelu sa ministarkom Brnabić i da će nastaviti da podržavaju Srbiju u tom procesu.\n“To je jedan od najosnovnijih aspekata u pripremama Srbije za članstvo u EU. Cilj Srbije i EU je da imate efikasnu i odrogovrnu javnu upravu, na usluzi svim građanima Srbije “, naglasila je Kalavera.\nOn je kazala da pomoć od 80 miliona evra veoma važno u tom procesu.\nSastanku je prisustvovala i šefica tima Srbija za pregovore sa EU Tanja Miščević.\nAna BrnabićHenoveva Ruiz KalaveraTanja Miščević


Portparol Kremlja Dmitrij Peskov poručio je danas da bi "Sjedinjene Američke Države trebalo ili dokazima da potkrepe optužbe da se Rusija mešala u američke predsedničke izbore ili da se okanu tog slučaja".\n"Ili prestanite da pričate o tome ili konačno iznesite neke dokaze. Inače bi bilo nepristojno", rekao je novinarima Peskov, prenosi Rojters.\nPredsjednik Sjedinjenih Država Barack Obama ranije je poručio da će SAD preduzeti akciju protiv Rusije zbog navodnog miješanja u izbornu kampanju u Americi, ističući da je o tome razgovarao direktno sa ruskim predsjednikom Vladimirom Putinom.\n"Potrebna nam je akcija i to ćemo i uraditi", rekao je Obama za Američki nacionalni radio (NPR), prenosi BBC.\n"Mislim da nema nikakve sumnje u to da, kada bilo koja strana vlada pokušava da utiče na integritet naših izbora, moramo da preduzmemo akciju - i to ćemo i da uradimo na način i vrijeme kada mi izaberemo", poručio je Obama.\nBarack Obama je naveo da nešto od toga može da bude "eksplicitno i javno objavljeno, a nešto ne".\n"Gospodin Putin je jako svjestan šta mislim o tome, jer sam direktno s njim pričao o toj temi", naveo je Obama.\nBijela kuća je u četvrtak sugerisala da je Putin bio direktno uključen u hakovanje koje je imalo za cilj da utiče na američke izbore i omogući pobjedu Donalda Trampa.


Eksterni "State-Building"-projekat u Bosni i Herzegovini, koji ima za cilj da kroz ubrzavanje tranzicije ka demokratiji i slobodnom tržištu izdejstvuje samoodržavajuće državne strukture, pokazao se težim nego što je od inostranih učesnika bilo očekivano. Odgovornost se pripisuje nacionalističkim politič i ekonomskim elitama. Iz toga rezultiraju strategije koje se orijentiu prema simptomima i koje ignoriu, ili čak, što ova studija želi dokazati, potpomažu, dublje ležeće; razloge zbog kojih paralelne strukture nastaju.\nOvdje namijenjena teorija koja služi obuhvatanju fenomena paralelnih struktura, dijeli istraživanje u tri elementarne društvene funkcije (po Norbetu Eliasu): u ekonomsku reprodukciju, organizaciju političke moći i simbolički red posredovan idejama i pogledima na svijet. Tek kada su sve tri elementarne funkcije zajamčene, moguća je konstrukcija i održavanje drutvenog reda. Ovakav teoretski pristup omogućava implementaciju zanemarene dimenzije: legitimnosti paralenih struktura, te sistematsko istraživanje uzajamnog djelovanja izmedju pralelnih struktura i države.\nNacionalističke elite u Bosni i Herzegovini zavise tokom transformacije u velokoj mjeri od prisustva i zahtijevanja internacionalne zajednice. Pri tome često nastaju napetosti izmedju internih i eksternih faktora, jer da bi ostale legitimne i stabilne one moraju uzeti u obzir očekivanja njihovih birača. Posljedice strategija internacionalne zajednice, koje se orijentiu prema neoliberalnim pradigmama, nemaju uvijek intendirano dejstvo. Uprotivnom, umjesto da mariginalizuju nacionalističke elite i pomognu pri konsuldiranju državnih struktura, čini se da one ubrzavaju stavranje paralelnih struktura i bifurkaciju sistema sigurnosti, te time konterkariraju (re)istitucionaliziranje države.


Teže povređen pešak na Ibarskoj magistrali | Novosti.RS\npetak, 02. 12. 2016. u 09:24\nU Beogradu su se tokom noći dogodile dve saobraćajne nezgode u kojima su povređene tri osobe od kojih jedna teže, rečeno je jutros u Hitnoj pomoći\n"U 00.42 na Ibarskoj magistrali, kod Gasprom pumpe, muškarac od oko 40 godina, zadobio je više povreda. On je prebačen na reanimaciju Urgentnog centra", rekla je agenciji Beta portparolka Hitne pomoći Nada Macura.\nOna je navela da su u saobraćajnoj nezgodi u 3.29 u Zemunu lakše povređene dve osobe.\n"Hitna pomoć intervenisala je 110 puta, od toga 15 puta na javnom mestu. Javljale su se sve vrste hroničnih bolesnika, a najviše astmatičari", dodala je Macura.\nSISTEM "OKO SOKOLOVO" NASTAVLjA SA RADOM: Dnevno uslikano 1.300 prekršaja\nTOKOM prve nedelje od kako je pušten u rad, sistem "Oko sokolovo" svakodnevno je beležio u proseku 1.300 prekršaja.\nutorak, 04. 08. 2020. u 09:45\n18:33 UPOZORENjE RHMZ: Nevreme stiglo u Srbiju, kod Odžaka i Sombora već Ppada grad, moguće je i IZLIVANjE REKA\nUPOZORENjE RHMZ: Nevreme stiglo u Srbiju, kod Odžaka i Sombora već Ppada grad, moguće je i IZLIVANjE REKA


MediaRange CD-R 900MB 100MIN 25KOMADA SPINDLE MR222 disk cena, cene Srbija, prodaja Beograd Novi Sad Niš\nMediaRange CD-R 900MB 100MIN 25KOMADA SPINDLE MR222 disk cene\nEPonuda nije internet prodavnica već Vam omogućava da brzo i lako nađete MediaRange CD-R 900MB 100MIN 25KOMADA SPINDLE MR222 disk po najjeftinijoj ceni. Naš cilj je da kupci budu što bolje informisani o ponudi MediaRange disk CD-R 900MB 100MIN 25KOMADA SPINDLE MR222 na tržištu Srbije. Vrlo lako nalazite željeni proizvod za kategoriju DVD/CD diskovi cene, ne morate da lutate od sajta do sajta za MediaRange DVD/CD diskovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za MediaRange CD-R 900MB 100MIN 25KOMADA SPINDLE MR222 disk sa PRODAVCEM. EPonuda ne može da garantuje potpunu tačnost specifikacije i slika za MediaRange CD-R 900MB 100MIN 25KOMADA SPINDLE MR222 disk. Pre kupovine, podatke za MediaRange disk CD-R 900MB 100MIN 25KOMADA SPINDLE MR222 proverite na sajtu PROIZVOĐAČA.


11.07.2019. 21:00 > 21:49\nNepravilnosti u radu primećene su nešto pre 21 sat po srednjeevropskom vremenu, kako na desktop platformi, tako i mobilnim uređajima, prenosi "Indipendent".\nOstale društvene mreže, poput Fejsbuka i Instagrama, sasvim su normalno radile i funkcionisale za to vreme.\nKompanije se oglasila saopštenjem u kojem se navodi da je pokrenuta istragu zbog nastalog problema.\nPrema podacima portala "Daundetektor" skoro 50.000 incidenata prijavljeno je širom sveta sa stranicom "Tvitera".\nZa sada nema nikakvih informacija da se radilo o sajber napadu.


Benet: Neće biti aneksije, a ni palestinske države dok sam ja premijer\nBeta 25. avgusta 2021. 09:05\nPremijer Izraela Naftali Benet (Naftali Bennettt) izjavio je pred sutrašnji sastanak sa predsednikom SAD Džozefom Bajdenom (Joseph Biden) u Vašingtonu da on neće anektirati Zapadnu obalu, niti dozvoliti da to postane palestinska država.\nU intervjuu za Njujork tajms (The New York Times), Benet je rekao da sastav njegove koalicione vlade koja uključuje i levičarske i desničarske partije ukazuje da drastični potezi ni u jednom pravcu nisu na dnevnom redu.\n„Ja sam premijer svih Izraelaca i ono što radim sada je pronalaženje sredine, kako da se fokusiramo na ono o čemu se slažemo“, rekao je Benet.\nIzraelski lider sastaje se sa Bajdenom usred povećane napetosti s Iranom i postepene obnove nasilja na južnoj granici sa pojasom Gaze, navodi Asošiejted pres.\nTo je njegova prva poseta inostranstvu otkako je u junu postao premijer i danas će se sastati sa državnim sekretarom Entonijem Blinkenom (Anthony) i ministrom odbrane Lojdom Ostinom (Lloyd Austin).\nU saopštenju Benetovog kabineta navodi se da će prioritet u njegovim razgovorima sa Bajdenom biti Iran, a razgovaraće i o izraelskoj kvalitativnoj vojnoj prednosti u regionu, pandemiji korona virusa i ekonomskim temama.\nBenet se izjasnio protiv mogućnosti obnove nukearnog sporazuma Irana i velikih sila iz 2015, iz kojeg se Bajdenov prethodnik Donald Tramp (Trump) povukao 2018. godine, i rekao da svaki sporazum mora da zaustavi iransku regionalnu agresiju.\nU proteklim mesecima dogodio se niz napada na brodove koji imaju veze s Izraelom, a veruje se da ih je izveo Iran.\nBenet je nedavno najavio da će američkom predsedniku reći „da je sada vreme da se zaustave Iranci, da se zaustavi to i da se ne udje ponovo“ u nuklearni sporazum koji je već istekao i nije relevantanin i za one koji su mislili da je jednom bio relevantan.\nNapetost izmedju Izraela i Hamasa vladajućeg u Gazi raste posle 11-odnevnog rata u maju u kojem je ubijeno 265 ljudi na toj palestinskoj teritoriji i 13 u Izraelu.\n„Postoji nova vlada u SAD i nova vlada u Izraelu i ja donosim novi duh saradnje iz Jerusalima i to se zasniva na posebnom i dugotrajnom odnosu dve zemlje“, rekao je Benet pre nego što je krenuo u posetu SAD.\nBenet je dva meseca na čelu koalicije od osam različitih partija koja je svrgnula dugogodišnjeg izraelskog lidera Benjamina Netanjahua posle četiri uzastopna parlamentarna izbora za dve godine.\nNetanjahu je 2020. godine skoro izazvao krizu izmedju Izraela i Demokratske partiju SAD koja ga je upozorila da anektiranje delova okupirane Zapadne obale može da naruši odnose dve zemlje.


Sirotinji za Božić ni jabuka | Glas javnosti\nPočetna > Društvo > Sirotinji za Božić ni jabuka\nU više gradova na jugu Srbije kazani narodne kuhinje i tokom praznika bili prazni\nNa hiljade siromašnih ostalo bez kuvanog besplatnog obroka iz narodnih kuhinja. Tanjiri prazni zbog duge tenderske procedure za nabavku pet osnovnih namirnica. Pomoć u nekim opštinama zavisi samo od republičkog budžeta, koji pokriva trošak za samo tri meseca u godini\nNi za Novu godinu i Božić, najugroženiji žitelji Bujanovca, Svrljiga, Gadžinog Hana, Čoke i još desetak gradova u Srbiji nisu dobili besplatan kuvani obrok iz narodne kuhinje. Taj vid pomoći za najsiromašnije završen je maja 2007. godine, a ove godine će, najverovatnije, biti nastavljen tek od 1. februara.\nVlada Srbije je za program narodnih kuhinja 24. decembra prošle godine odobrila 49 miliona iz budžeta zahvaljujući čemu će za prva tri meseca u 2008. godini biti obezbeđeni brašno, ulje, pirinač, pasulj i testenina. Zahvaljujući najavljenoj donaciji norveškog Crvenog krsta, koji pomaže program narodnih kuhinja u Srbiji, biće obezbeđen i mesni narezak koji se koristi kao zamena za meso. Crveni krst Srbije uputio je pismo Upravi za javne nabavke, da se nabavke osnovnih pet namirnica izvrše uz poštovanje zakonske procedure, ali po hitnom postupku, sa skraćenim rokom za dostavljanje ponuda, što bi značilo da narodne kuhinje u mestima u kojima ne rade mogu početi sa spremanjem besplatnih obroka najranije od 1. februara.\nProgram narodnih kuhinja koji je finansiran iz republičkog budžeta u prošloj godini je trajao svega tri meseca od marta do maja 2007, ali Dragica Kljajić, stručni saradnik za socijalnu delatnost pri Crvenom krstu Srbije i koordinator programa narodnih kuhinja kaže da najveći broj opština u Srbiji ne čeka sredstva iz republičkog budžeta kako bi obezbedili besplatne obroke za najsiromašnije sugrađane.\nU VEĆINI GRADOVA KUHINJE RADE\nOd 2003. godine Crveni krst Srbije je uspeo da uz podršku stalne konferencije gradova i opština obezbedi podršku i lokalnih samouprava za program narodnih kuhinja. Tako je Skupština grada Beograda od pre četiri godine preuzela kompletno finansiranje pripreme obroka za najsiromašnije i to tokom svih 12 meseci godišnje. Tako je i u Novom Sadu, Šapcu, Paraćinu, Velikoj Plani i u još tridesetak gradova u Srbiji, ali su problem najsiromašnije opštine koje imaju i najveći broj građana koji žive ispod linije siromaštva. Upravo u tim najsiromašnijim opštinama narodne kuhinje rade samo uz pomoć sredstava koja stižu iz republičkog budžeta i to svega za po tri meseca godišnje kako je bilo prošle ili po šest meseci kako je bilo u 2006. godini.\n- Tokom prošle godine iz republičkog budžeta sredstva su bila obezbeđena za rad narodnih kuhinja tokom tri meseca za 27.780 korisnika u svim opštinama u Srbiji. Međutim, ima opština u kojima narodne kuhinje ne prestaju sa radom zahvaljujući tome što sredstva za nabavku namirnica i pripremanje hrane obezbeđuju lokalne samouprave. Od 58 narodnih kuhinja u Srbiji oko 40 njih radi bez prestanka, upravo zahvaljujući lokalnoj opštinskoj podršci i lokalnim donacijama, kaže Kljajićeva.\nIpak, prema rečima Dragice Kljajić i u većini najsiromašnijih opština u kojima narodne kuhinje ne rade već sedam meseci za Novu godinu i Božić obezbeđeni su lanč paketi za najsiromašnije.\n- Crveni krst Srbije radi analizu programa narodnih kuhinja koja će biti dostavljena Ministarstvu za rad i socijalnu politiku, nakon čega očekujemo da će finansijsku podršku da narodne kuhinje rade preko cele godine dobiti i one najsiromašnije opštine koje ne mogu same da finansiraju programe narodnih kuhinja na svojoj teritoriji, najavljuje Kljajićeva.


Zašto ne mogu da se prijavim za uvoz? - Office podrška\nZašto ne mogu da se prijavim za uvoz?\nAko su problemi prijavljivanja u Microsoft Account kada koristite naše uvoznik, možda ćete morati da dodate više informacija u Microsoft Account profil. Ako izbor opcije da dodelite dozvole aplikacije na sledećem ekranu te dovodi u Microsoft Account znak na ekranu, koje treba da dovršite Microsoft Account profila pre nego što budete mogli da koristite za uvoz.\nPosetite https://account.live.com/editprof.aspx da biste dovršili profila. Kada se dovrši Microsoft Account profila, trebalo bi da moći da prijavite Microsoft Account i dodelite dozvole za naše uvoznik.


Udar SAD na sirijsku i iransku vojsku biće veoma jak - Gorapress.net\n13.04.2018. u 20:37\nUdar SAD na sirijsku i iransku vojsku biće veoma jak\nTada je Tramp hteo da pokaže da nije ruska marioneta. Istovremeno nije hteo da se previše istrčava i zato je prethodno obavestio Rusiju. A oni su upozorili Siriju. Ovaj put neće biti takvih prethodnih informacija”, rekao je Jozef Braml za Dojče vele, na pitanje kakve će biti reakcije SAD posle navodnog napada nervnim gasom u Dumi.\nEU Prištini:Prvo borba protiv kriminala i korupcije, pa vize


Zaev očekuje sednicu Sobranja sa novom većinom do kraja sedmice\nBeta 21. marta 2017. 21:05\nLider opozicionog Socijaldemokratskog saveza Makedonije (SDSM) Zoran Zaev ocenio je večeras da će do kraja sedmice biti održan nastavak konstitutivne sednice sa novom poslaničkom većinom koju će predvoditi njegova stranka.\nNa toj sednici će, istakao je Zaev, biti izabran novi predsednik Sobranja koji će obavestiti šefa države Djordja Ivanova da postoji nova parlamentarna većina, da bi u zakonskom roku od 10 dana mogao da mu dodeli mandat za formiranje vlade.\n„Sve drugo će značiti banalizovanje i traženje izgovora sa strane VMRO DPMNE“, rekao je Zaev nakon sastanka sa evropskim komesarom za proširenje Johanesom Hanom, ističući da je vreme da mu predsednik države Djordje Ivanov, koji je to do sada odbijao, dodeli mandat za formiranje vlade.\n„Poruke komesara Hana i trojice evroposlanika (Eduard Kukan, Ivo Vajgl i Knut Flekkenstein) su jasne, govorili smo da moraju da se ubrzaju procesi, ali to ne znači da treba da prestanemo da budemo pažljivi“, rekao je Zaev.\nOn je istakao da ne postoji tzv. turanska platforma, već vladin program koji je prošle sedmice predstavio javnosti i koji brani jedinstvo Makedonije.\n„Nadam se da će sve političke partije biti razumne, zato što svi mi postojimo zbog budućnosti Makedonije. Verujem da niko nema nameru da blokira Sobranje“, rekao je lider SDSM, koji je novu parlamentarnu većinu formirao sa albanskim strankama DUI, Besa i Alijansa za Albance.\nHan se pre Zaeva u zgradi makedonskog parlamneta sreo sa liderima tri albanske političke partije Alijem Ahmetijem iz DUI, Biljalom Kasamijem iz Bese i Zijadinom Selom iz Alijase za Albance, a večeras je planiran još i susret sa predsednikom VMRO DPMNE Nikolom Gruevskim.\nLider DUI Ali Ahmeti je nakon sastanka ocenio da politička kriza treba da se reši političkim sredstvima i demokratskim principima, čime će biti omogućeno funcionisanje države.\nOn je zatražio od dve suprotstavljene makedonske partije, SDSM i VMRO DPMNE, da približe stavove i da otvore put ka izlazu iz krize.\nNa pitanje da li je bilo reči o eventualnim sankcijama EU, lider najveće albanske partije je rekao da se nije razgovaralo o sankcijama, već o mirnom transferu vlasti.\nHan je danas došao u Skoplje sa zahtevom da se hitno formira nova vlada Makedonije. Iako je bilo planirano da se sastane sa predsednikom Makedonije, Ivanov je to odbio uputivši ga da taj termin iskoristi za razgovor sa novoformiranom Gradjanskom inicijativom „Za zajedničku Makedoniju“.\nNekoliko hiljada pristalica te organizacije koja podržava odluku Ivanova da ne dodeli mandat Zaevu jer smatraju da bi to uništilo Makedoniji, protestovala je i večeras pred Sobranjem dok je trajao sastanak Hana i Zaeva. Protesti su počeli dan nakon što je bilo jasno da je Zaev formirao parlamentarnu većinu, a tada je lider vladajuće VMRO DPMNE Nikola Gruevski pozvao narod da odbrani državu.\nEvropski komesar za prošrenje Johanes Han je tokom puta za Skoplje poručio političarima i državnim funkcionerima u Makedoniji da poštuju demokratiju i parlamentarnu većinu i da ne podgrevaju medjuetničke tenzije.


Digitalna transformacija - CADCAM Data\nUpotrebom savremenih digitalnih rešenja pomažemo vam da radite manje, ali pametnije.\nHome / Rešenja / Po procesima / Digitalna transformacija\nNek digitalni alati rade umesto vas\nDigitalni resursi danas pružaju najbolji povraćaj ulaganja i zato i jesu najbolja investicija. Daju konkurentsku prednost svakoj kompaniji koja ih efikasno koristi. Bez obzira da li želite da se uključite u globalne lance snabdevanja, podstaknete inovacije i proširite znanje unutar svoje organizacije ili jednostavno povećate efikasnost – tu smo za vas! Pojednostavite i digitalizujte svoje procese, smanjite troškove i budite bolji od konkurencije.\nPotrebno mi je rešenje baš za moje specifične potrebe\nČim „skeniramo“ vaše potrebe, brzo implementiramo rešenja. Imamo već uigran tim za brza i efikasna „out-of-the-box“ rešenja i vodimo se najboljim svetskim praksama. Naš razvojni tim solution arhitekata i programera rešava i najzahtevnije adaptacije i integracije sa postojećim rešenjima. Tako postižemo tri stvari: brzinu, fleksibilnost i zagarantovanu mogućnost budućih nadogradnji.\nGradio bih pametnu fabriku korak po korak\nPametno! Jer to je jedini način za izgradnju naprednih fabrika. Prvi korak je pronalaženje područja u kojima su moguća jednostavna poboljšanja uz brzi povraćaj ulaganja: quick win. Nakon toga, sva poboljšanja slede jedno za drugim jednostavno organski, na logičan način. Digitalni alati služe za rešavanje rutinskih zadataka, tako da se ljudi mogu posvetiti idejama, inovacijama i strateškom razvoju kompanije.\nŽelite li da dugoročno uspostavite uspešnu i ekonomičnu proizvodnju, poštujući sve strože ekološke kriterijume?\nIndustrija 4.0 vam omogućava da pratite proizvodni lanac i status proizvoda tokom njegovog životnog ciklusa. Primeri iz prakse pokazuju kako upotreba novih tehnologija može vrlo efikasno restrukturisati proizvodnju, uslugu, poslovni model ili čak celokupnu organizaciju. Rezultati su: operativna izvrsnost, ušteda vremena i novca i smanjenje troškova odlaganja industrijskog otpada. I na kraju, rezultat je jača prepoznatljivost i konkurentnost kompanije, kao i visoka reputacija na tržištu i u javnosti.\nŽelite li da rešite sve probleme u vašoj kompaniji? Izmerite ih! (Bil Gejts).\nIoT u digitalni svet donosi ono najvrednije – informacije o stvarnosti. Bilo da se radi o stanju proizvodnje, kvaru mašine ili informacijama o potrošnji materijala, takve informacije su ključne za efikasnost procesa.\nNaša rešenja pomažu vam da prikupite ove informacije na jednostavan i skalabilan način, i učine ih dostupnim svim učesnicima u proizvodnom procesu.\nAutomatizacija je proces u kojem mašine i tehnologija zamenjuju ručni rad. Međutim, to ne znači da nam treba manje radnika već da se oni mogu posvetiti poslovima sa većom dodatom vrednošću, kao što su upravljanje mašinama ili rad na softveru, optimizacija procesa ili možda samo praćenje i donošenje odluka.\nAutomatizacijom vaša proizvodnja postaje brža, efikasnija i daleko isplativija. Takođe, rizik ljudskih grešaka nije nešto što bi trebalo potcenjivati. Sa automatizacijom se uspostavljaju provere i dvostruke provere, tako da možemo biti sigurni da ništa neće krenuti po zlu.\nRobotika u proizvodnji značajno povećava performanse, brzinu, preciznost, ili jednostavno zamenjuje nedostupnu ljudsku radnu snagu. Ipak, još uvek nema dovoljno znanja o tome kako maksimalno iskoristiti robotsku proizvodnu liniju. Pored toga, svako reprogramiranje, testiranje ili preusmeravanje proizvodne linije zahteva mnogo vremena i novca, pa se kompanije plaše da će, upuštajući se u ovaj posao, potrošiti previše vremena i zakasniti sa ugovornim obavezama.\nSoftversko rešenje DELMIA deo je 3DEXPERIENCE digitalne platforme i pomaže industrijama pružajući jednostavno i moćno virtuelno 3D okruženje koje se koristi u modeliranju i optimizaciji proizvodnih linija. Omogućava saradnju svih učesnika, povezujući stvarni i virtuelni svet i pruža korisnicima najkraći put do operativne izvrsnosti.\nTehnologija digitalnog blizanca na platformi 3DEXPERIENCE je virtuelni model vašeg proizvoda ili čitavog sistema. Zasniva se na simulaciji i Internetu stvari (IoT): virtuelnom modelu samog predmeta koji je povezan sa informacijama iz stvarnog sveta. Na ovaj način virutelni model postaje najsličnija kopija realizovanog rešenja.\nFokusirani smo na digitalizaciju procesa u proizvodnim kompanijama. Imamo 30 godina iskustva, mnoštvo uspešnih projekata i regionalno prisustvo. Ako tražite partnera od poverenja, partnera na putu digitalne transformacije i modernizacije vašeg poslovanja, mi smo logičan izbor.\nRadimo sa najsavremenijom svetskom tehnologijom kompanije Dassault Systemes i pokrivamo područja 3DCAD dizajna, PLM-a, simulacija, CAM-a, robotike i proizvodnje, sve do nivoa digitalnog blizanca (Digital Twin).\nVaš sledeći korak ka digitalnoj transformaciji počinje ovde


Željka Cvijanović: SDS potvrdila podaničku politiku u Sarajevu - Sputnjik Srbija\n21:21 16 April 2021\n22:16 06.03.2017 (osveženo 22:25 06.03.2017) Preuzmite kraći link\nPremijerka Republike Srpske Željka Cvijanović ocenila je danas povodom odluke Srpske demokratske stranke (SDS) da učestvuje na sutrašnjoj sednici Predstavničkog doma PS BiH da ta stranka "tumara" na političkoj sceni i u javnosti daje kontradiktorne stavove i izjave.\nOna je rekla da u SDS postoji evidentan paralelizam i da ta stranka traži pokriće i izgovor za svoju podaničku politiku u Sarajevu koju je, kako kaže, pokazivala dve godine dok je na vlasti na nivou BiH.\n„SDS je sve vreme pogrešno tumačila skupštinske zaključke“, kaže Cvijanovićeva.\nOna tvrdi da od te stranke niko nikad nije tražio da blokira bosanskohercegovačke institucije, već da na dnevni red stavi ona pitanja koja su značajna za Srpsku, ali je SDS za to, kaže premijerka, bila nemoćna.\n„Isto tako na određeni način i da sami sebe zaštite zapravo od sve one štete koja je njima sigurno prouzrokovala sednica Narodne skupštine RS, gde su se poneli na način na koji su se poneli, da nisu hteli da budu deo zajedničkog bloka koji je usvojio zajedničke zaključke. Mislim da je to sve providno i da je svima apsolutno jasno šta je na sceni“, rekla je premijerka Srpske.\nŠta je urađeno, a šta treba još da se uradi u okviru reformske agende biće ključna tema zajedničke sednice Vlade RS i Federacije zakazane za 9. mart u Banjaluci.\nPremijerka Cvijanović kaže da je zadovoljna rezultatima koje je na ovom pitanju postigla Republika Srpska.\n„Jedna od tema jeste da se vidi koja su iskustva novih zakona koji su doneti u RS u borbi protiv sive ekonomije, s obzirom na to da se Federacija sprema da donese takve zakone i mislim da ćemo tu imati dosta prostora za razgovore“, rekla je ona.\nPrema njenim rečima, jedna od stvari jeste vezana za putnu komunikaciju, odnosno najavljenu izgradnju auto-puta Beograd—Sarajevo, i tu će se očekivati velika aktivnost entitetskih vlada i ministarstava, koja će morati da sarađuju sa Savetom ministara, odnosno sa ministarstvom koje se nalazi u Savetu ministara.\nOna je rekla da će to biti prvi korak, nakon čega će radna grupa moći zajedno da radi na konkretnim stvarima.\n„Kad to kažem, mislim i na samu trasu i na sve uslove koje je potrebno sagledati. Isto tako ćemo razgovarati i o finansijskoj konstrukciji“, rekla je Cvijanovićeva.\nSDS, Željka Cvijanović, Republika Srpska


Prvaci u Srbiji imaju najbolji evropski udžbenik "Digitalni svet" – po čemu je on tako poseban - Izazov\nPrvaci u Srbiji imaju najbolji evropski udžbenik „Digitalni svet“ – po čemu je on tako poseban\nRadio-televizija Srbije\t 22. oktobra 2021. 15:25\nNada Osmajić ističe da su prvi put učestvovali na bilo kojem takmičenju, a kako kaže kada se prijavite vi nešto i očekujete, ali prvo pa zlato, priznaje da su bili iznenađeni.\n"Moram da priznam da smo bili iznenađeni, a posebno što je konkurencija bila jaka iz obrazovnih evropskih sistema koje mi često uzimamo za poređenje kao nešto gde bismo želeli da budemo", navela je Osmajićeva.\nOsmajićeva kaže da svakako prija naći se u društvu poznatih evropskih izdavača i da je "Zlatna nagrada" i pohvala za dosadašnji rad, ali je dodatna motivacija i obaveza za budući rad.\nŠto se tiče mogućnosti da se ovaj udžbenik prevede na neki drugi jezik i koristi u nekom stranom obrazovnom sistemu, Osmajićeva je rekla da "bi im bilo drago, ali da i to nije jednostavno da se desi".\n"S obzirom da se udžbenici pišu po nekim okvirima koje zada Ministarstvo, kao i kod nas u zemlji, to baš nije tako lako kao kad prevedete neku knjigu namenjenu deci opšteg tipa, tako da bi smo jako voleli, ali ne znamo koliko je to izvodljivo", poručila je Osmajićeva.\n"Udžbenik interesantan učenicima, a inspirativan i inovativan za učitelje"\nAutori nagrađenog udžbenika "Digitalni svet 1" na Frankfurtskom sajmu knjiga, Gordana Rackov i Arpad Pastor iz Kikinde, uspeli su da primene višegodišnje iskustvo u radu sa učenicima.\nGordana Rackov kaže da su pri pisanju udžbenika vodili računa da on prvenstveno bude interesantan učenicima, a da opet bude inspirativan i inovativan za učitelje.\n"Pripremili smo udžbenik kakav bismo mi voleli da koristimo u radu s učenicima. Nama je bio imperativ da udžbenik može da se koristi u svim različitim učionicima, jer sve učionice nisu isto opremljene, da mogu da ga koriste učitelji koji imaju različito predznanje. Takođe, učenici koji ga koriste da mogu da rade samostalno ili uz pomoć roditelja", objasnila je Rackov.\nZa to je, istakla je, veoma važno da navigacija bude dobra, uputstva jasna vizuelno zasnovana kako da se koriste i atraktivni pristup obrade tema bez kojeg se ne može dobiti dobar udžbenik.\n"Digitalni svet 1" je nov predmet u školi, a autori su se trudili da bude koncipiran kroz zabavnu igru. Tako se u udžbeniku mogu naći razne ilustracije, stripovi, rebusi, slagalice, ali i logički zadaci.\nSa štampanim paralelno su radili i digitalni udžbenik koji sadrži 3D animacije, video i audio zapise, interaktivne testove…\nPsihologija bahatih vozača ili kako se (ne)kultura iz kuće prenosi na…\nGrejanje na tople izvore vode najisplativije, zašto je u Beogradu taj…